Rhestr Brisiau Cyfredol Cael Gwybodaeth\nSut i chwilio gwybodaeth am gwmni wedi’i chadw yn Nhŷ’r Cwmnïau\nWebCHeckCyrchu gwybodaeth am gwmni am £1 yn unig, gyda rhywfaint o wybodaeth yn rhad ac am ddim\nMae gwasanaeth WebCHeck yn cynnig mynegai o Enwau a Chyfeiriadau Cwmnïau y gellir ei chwilio yn rhad ac am ddim, gan eich galluogi i geisio gwybodaeth am dros 3 miliwn o gwmnïau. Gellir chwilio cwmni unigol naill ai drwy ddefnyddio'i enw neu ei rif cofrestru unigryw. Yn ychwanegol at y manylion cwmni rhad ac am ddim, gallwch hefyd ddefnyddio WebCHeck i brynu gwybodaeth hanes cwmnïau, gan gynnwys cyfrifon a ffurflenni blynyddol a detholiad o adroddiadau cwmni, i gyd ar-lein. Mae Monitor hefyd ar gael drwy wasanaeth WebCHeck. Bydd Monitor yn caniatáu ichi 'fonitro' cyflwyniad gwybodaeth i Dŷ'r Cwmnïau gan unrhyw gwmni ddewiswch chi. Gellir talu drwy gerdyn credyd/debyd neu PayPal a chaiff pob cynnyrch ei drosglwyddo'n electronig i barth lawrlwytho diogel unigryw.\nSylwch: Dim ond yn Saesneg mae gwasanaeth WebCHeck ar gael Manteisio ar drefn WebCHeck\nDysgu mwy am wasanaeth WebCHeck Companies House DirectEin prif offeryn chwilio i gyrchu a dadlwytho gwybodaeth am gwmnïau\nCompanies House Direct yw ein prif offeryn chwilio i gyrchu a dadlwytho gwybodaeth am gwmnïau yn uniongyrchol o’ch PC eich hun. Mae dros 240 miliwn o ddelweddau o ddogfennau cwmni ar gael, gan gynnwys cyfrifon cwmni, yn ogystal ag amrywiaeth helaeth o wybodaeth cronfa ddata. Gwasanaeth tanysgrifio yw Companies House Direct, ac mae nawr ar gael yn rhad ac am ddim, ac wedi hynny fe gostyngir y ffi danysgrifio fisol o £4.00 fel rhan o’ch anfoneb fisol, a fyddai hefyd yn cynnwys unrhyw ddogfennau neu gynhyrchion y gallwch fod wedi eu prynu.\nSylwch: Dim ond yn Saesneg mae gwasanaeth Companies House Direct ar gael Cyrchu Companies House Direct\nDysgu mwy am wasanaeth Companies House Direct\nMonitorCadw llygad ar eich cystadleuwyr, cydweithredwyr busnes ynghyd â’ch cwmni eich hun\nGallwch gadw llygad ar unrhyw gwmni ar y gofrestr gyhoeddus, gan gynnwys eich cwmni eich hun, a 'monitro' pob rhyw wybodaeth a gafodd ei hanfon i Dŷ'r Cwmnïau drwy ddefnyddio gwasanaeth Monitor o fewn WebCHeck a Companies House Direct. Does dim rhaid ond cofrestru'ch cyfeiriad e-bost a manylion y cwmnïau a'r wybodaeth y mae gennych ddiddordeb ynddi. Cyn gynted ag y caiff y manylion eu cofrestru a'u bod yn fyw ar y gofrestr gyhoeddus, bydd y system yn cydnabod eich diddordeb ac yn gyrru hysbysiad drwy e-bost. Gallwch wedyn benderfynu a hoffech chi archebu'r wybodaeth. Chi biau'r dewis. Sylwch: Dim ond yn Saesneg mae gwasanaeth Monitor ar gael I gyrchu Monitor heddiw, ymwelwch â'n 'gwasanaeth talu wrth ddefnyddio'\n'gwasanaeth tanysgrifio' Companies House Direct Cyfarwyddiadur DVD-ROM Mae'r Cyfarwyddiadur DVD ROM yn cynnwys manylion sylfaenol dros 3 miliwn o gwmnïau byw a gofrestrwyd yng Nghymru, Lloegr, YrAlban a Gogledd Iwerddon ynghyd â chwmnïau sydd wediu diddymu yn ystod y mis diwethaf. Fe allwch chi chwilio’r DVD hefyd, gan gyfuno hyd at 6 chwiliad. Y dewisiadau wrth chwilio yw enw’r cwmni, rhif y cwmni, llinellau cyfeiriad y swyddfa gofrestredig, côd post, dyddiad corffori neu amrediad o ddyddiadau, Codau SIC(03) neu ddisgrifiad, math o gwmni, statws y cwmni neu fath o gyfrifon. Cynhyrchir cyfarwyddiadur bob mis a gallwch brynu un copi am £30 neu danysgrifiad blwyddyn am £300. Mae copïau ar gael o Ganolfannau Gwybodaeth Tŷ'r Cwmnïau, neu gallwch brynu DVD ROM dros y ffôn oddi wrth Ganolfan Cysylltu Tŷ'r Cwmnïau ar (0)303 1234 500 a thalu gyda Cherdyn Credyd/Debyd neu drwy lythyr ynghyd â siec yn daladwy i ‘Tŷ'r Cwmnïau' a'i hanfon at Gofal am Gwsmeriaid, Tŷ'r Cwmnïau, Ffordd y Goron, Caerdydd, CF14 3UZ. Nid yw'r cynnyrch hwn yn gytûn â chyfrifiaduron AppleMac.\nRheolir y cyfeiriadur DVD Rom am chwe mis o'r dyddiad prynu, ni fydd y data ar gael i chi ar ôl i'r cyfnod hwnnw ddod i ben.\nSylwch nad yw’r Cyfarwyddiadur DVD ROM yn dangos manylion trosiant blynyddol, rhifau ffôn na manylion y cyfarwyddwyr. Ni ellir allfudo’r wybodaeth a ddangosir, ond rydym yn darparu fersiwn unigol o’r cyfarwyddiadur gyda ffeiliau y gellir eu hallfudo am £1,000. Y nifer fwyaf o ganlyniadau y gellir eu hallfudo ar unrhyw adeg yw 30,000. Am wybodaeth bellach neu ymholiadau ynghylch y cynhyrchion DVD ROM, ffoniwch (0)303 1234 500 neu e-bostiwch eich enw, enw’ch cwmni, eich cyfeiriad post llawn a’ch rhif ffôn, gan nodi pa gynnyrch mae gennych ddiddordeb ynddo, at products@companieshouse.gov.uk\nY Cyfeiriadur DVD-ROM o'r Mynegai o Gwmnïau sydd wedi Newid eu Henw ac sydd wedi Ymddatod\nMae'r Mynegai o Gwmnïau sydd wedi Newid eu Henw ac sydd wedi Ymddatod ar DVD Rom yn cynnwys gwybodaeth am dros 3 miliwn o gwmnïau yn Lloegr, Cymru, yr Alban a Gogledd Iwerddon sydd wedi newid eu henwau neu wedi ymddatod yn ystod y 24 o flynyddoedd diwethaf. Ar y DVD Rom gallwch chwilio yn ôl rhif cwmni, enw cwmni, math o gwmni, statws cwmni, newid enw, dyddiad ymddatod/cau a llinellau cyfeiriad gan gynnwys; Llinellau cyfeiriad trwy law (C/O), rhifau Swyddfa Bost (P/O) a Chodau Post. Mae'r wybodaeth yn cael ei diweddaru bob blwyddyn a gellir prynu DVD Rom am £30. Gellir cyrchu'r wybodaeth am gyfnod penagored. Mae'n addas ar gyfer cyfrifiaduron sy'n defnyddio Windows a rhaid gosod Internet Explorer fel prif borwr rhagosodedig y cyfrifiadur. I osod eich archeb gan ddefnyddio cerdyn credyd/debyd, ffoniwch Ganolfan Gyswllt Tŷ'r Cwmnïau ar 0303 1234 500, neu anfonwch eich cais ysgrifenedig i - Gofal i Gwsmeriaid, Tŷ'r Cwmnïau, Ffordd y Goron, Caerdydd, CF14 3UZ. Cofiwch gynnwys siec am £30 yn daladwy i ‘Tŷ'r Cwmnïau'. Nid yw'r cynnyrch hwn yn addas i'w ddefnyddio ar gyfrifiaduron Apple Mac. Dylid nodi nad yw'r Cyfeiriadur ar DVD Rom yn dangos manylion trosiant blynyddol, rhifau ffôn na manylion y cyfarwyddwyr. Ni ellir trosglwyddo'r wybodaeth o'r cyfeiriadur. Am wybodaeth bellach neu ymholiadau ynghylch y cynhyrchion DVD ROM, ffoniwch (0)303 1234 500 neu e-bostiwch eich enw, enw’ch cwmni, eich cyfeiriad post llawn a’ch rhif ffôn, gan nodi pa gynnyrch mae gennych ddiddordeb ynddo, at enquiries@companieshouse.gov.uk\nCanolfannau Gwybodaeth Tŷ'r Cwmnïau\nCynhaliwn Ganolfannau Gwybodaeth yng Nghaerdydd, Llundain, Chaeredin, a Belfast. Mae’r Canolfannau Gwybodaeth yn darparu cysylltiad â’n cynhyrchion a’n gwasanaethau ar-lein, yn ogystal â gadael ichi sicrhau ffurflenni, ffeilio’ch dogfennau, corffori cwmnïau newydd (yr un diwrnod os bydd angen!) a chael gwybodaeth a chanllawiau cyffredinol ynghylch ein gwasanaethau.\nManylion sut i gyrraedd ein Canolfannau Gwybodaeth\nRhestr Llawn Prisiau Cynhyrchion a Gwasanaethau Canolfan Cysylltu Tŷ'r Cwmnïau\nGall staff ein Canolfan Cysylltu ddelio â’r mwyafrif o ymholiadau cyffredinol ynghylch materion yn ymwneud â Thy’r Cwmnïau a’r gwasanaethau a roddwn. Fel arfer, byddant yn rhoi ichi ateb i’ch ymholiad yn syth, ond os na allant byddant yn eich trosglwyddo i rywun a all wneud. Gall ein Canolfan Cysylltu hefyd gymryd archebion ar gyfer dogfennau cwmni, a anfonir wedyn drwy’r post, dros beiriant ffacs neu fel e-bost. Gellir talu â siec os archebwch drwy’r post; neu cewch archebu dros y ffôn os ydych yn talu drwy gerdyn credyd neu fod gennych chi gyfrif. Gellir cyflenwi copïau o ddogfennau unigol dros y ffacs neu fel e-bost ar gyfer pobl sy’n talu drwy gerdyn credyd neu sydd â chyfrif.\nCyrchu rhestr brisiau'n Canolfan Cysyllt


By: Elis Morgan - Exeter University intern for Places of Poetry\nYchydig o wythnosau yn ôl, ymwelon ni a Chastell Caernarfon, ble cawsom y cyfle anhygoel i ddathlu hanes a threftadaeth Cymru trwy barddoniaeth. Yn y castell, rhoddwyd ystafell i ni i greu stondin ar gyfer ein prosiect ac anogwyd pobl i ddod i mewn i geisio ysgrifennu darn o farddoniaeth ei hunain. Roedd yr ystafell yn dywyll a heb lot o le, gan gynnig awyrgylch hynod o addas ar gyfer ystyried ei hanes. Ei’n bardd preswyl am y digwyddiad oedd Gillian Clarke, y bardd a dramodydd enwog o Gymru. Trwy hei gyrfa, mae Gillian wedi ennill nifer o wobrwyau am ei gwaith ac roedd en bleser i gael hi fel rhan o ei'n priosect.\nGafodd dau weithdy ei gynnal yn y Castell. Gafodd yr un cyntaf ei gynnal ar gyfer oedolion o bob gallu a oedd efo diddordeb mewn ysgrifennu barddoniaeth ei hunain. Anogwyd Gillian i’r rhai a chymerodd rhan ystyried beth oeddent yn gweld, clywed, teimlo, ond pwysicaf byth, beth oeddent yn dychmygu, ac i’w nodi i lawr. Ar ôl hyn, cafodd y disgrifiadau ei ddefnyddio i gychwyn ysgrifennu llinellau ac yna cerddi llawn. Roedd y canlyniadau yn drawiadol iawn a gafodd llawer o gerddi da ei hysgrifennu.\nRoedd yr ail weithdy ychydig yn wahanol gan gafodd ei gynnal ar gyfer ysgol eilaidd lleol. Cafodd dosbarth o blant ei wahodd i'r castell ar gyfer gweithdy arbenigol ar sut i ysgrifennu barddoniaeth. Gafodd y plant ei annog i feddwl amdan ei awyrgylch yn ei chyd-destun hanesyddol gan ystyried sut fod hyn yn bwysig heddiw. Roedd y gwaith a chynhyrchwyd o safon uchel iawn, ac roedd ên amlwg fod y plant wedi mwynhau'r profiad.\nI orffen ein hymweliad i Gaernarfon, gafodd digwyddiad ei drefnu gan y prosiect yn y Galeri, ble gafodd darlleniad ei arwain gan Gillian Clark a Paul Farley. Darllenodd y ddau rhai o’i darnau o farddoniaeth gorau yn ogystal â rhannu ei hanesion personol. Roedd hyn yn ffordd dda iawn o ddod ac ein hamser yng Nghaernarfon i ben.


Pam yn ennill Gwobr Ysbrydoli - Coleg Cambria\nPam yn ennill Gwobr Ysbrydoli\nMae tiwtor o Goleg Cambria sydd wedi ennill gwobr am gynorthwyo dioddefwyr camdriniaeth yn ystod plentyndod a thrais yn y cartref, wedi ei chyflwyno i’w myfyrwyr.\nMae Pam McLean yn cynnal cyrsiau sgiliau hanfodol gydag elusen sy’n cynorthwyo menywod ledled Gogledd Cymru i ddefnyddio addysg i oresgyn rhwystrau, ac mae hi’n dweud ei bod yn gyson yn cael ei hysbrydoli gan eu storïau goroesi.\nMae’r Gwobrau Ysbrydoli Tiwtoriaid yn dathlu cyflawniadau tiwtoriaid a mentoriaid neilltuol yng Nghymru sydd wedi dangos angerdd ac ymrwymiad i annog, cynorthwyo ac addysgu dysgwyr sy’n oedolion anelu at eu nod a thrawsnewid eu bywydau, boed hynny yn eu cymunedau neu yn y gweithle.\nFe’i cynhelir gan y Sefydliad Dysgu a Gwaith, gyda chymorth Llywodraeth Cymru, ac maent yn gwobrwyo unigolion neilltuol y mae eu hymrwymiad, eu gwybodaeth, a’u sgiliau cyfathrebu sydd wedi rhoi modd i ddysgwyr drawsnewid eu bywydau.\nDechreuodd Pam, Darlithydd Addysg Sylfaenol i Oedolion gyda Choleg Cambria Wrecsam, weithio gyda Stepping Stones Gogledd Cymru dros flwyddyn yn ôl i gynnal dosbarthiadau Sgiliau Hanfodol bob wythnos i fenywod, fel rhan o’i grŵp cymorth ‘goroeswyr’, Next Steps.\nMae’r elusen yn darparu gwasanaethau therapiwtig i oedolion ar draws Gogledd Cymru sydd wedi bod yn dioddef camdriniaeth rywiol yn ystod eu plentyndod.\nDywedodd Pam, sy’n 63 oed: “Roeddwn i’n gwybod o siarad gyda dysgwyr sut mae eu rhwystrau i addysg wedi effeithio ar eu bywyd mewn ffyrdd gwahanol. Roedd gan lawer lefel presenoldeb isel yn yr ysgol, neu wedi gadael ysgol yn gynnar oherwydd trawma eu camdriniaeth. Roedden nhw’n dweud fod sgiliau Mathemateg, Saesneg a TG gwael yn rhwystr go iawn yn eu bywydau.”\nMae cyrsiau mathemateg a Saesneg Coleg Cambria yn cynorthwyo i feithrin eu sgiliau ac i weithio tuag at ennill eu cymwysterau a sesiynau Sgiliau Hanfodol.\nDywedodd Pam: “Mae llawer wedi cael profiadau hynod o anodd, ac efallai na wnân nhw siarad gyda fi yn ystod yr ychydig wythnosau cyntaf. Ond yn araf maent yn meithrin cyfeillgarwch wrth iddyn nhw ddysgu. Mae’n cymryd amser ac mae’n rhaid i ni fynd ar gyflymder y dysgwr.”\nBob wythnos, mae hyd at 14 menyw yn dod i’r gwersi, sydd ar agor i sefydliadau partner i gyrraedd rhagor o ddioddefwyr camdriniaeth plentyndod a thrais yn y cartref.\n“Mae’r anallu i ddarllen yn ddigonol i wneud tasgau bob dydd, un ai yn y gwaith neu gartref, yn rhwystr roedd rhai’n teimlo na fyddan nhw byth yn gallu ei oresgyn,” dywedodd Pam, sy’n aml yn defnyddio tasgau sy’n gysylltiedig â diddordebau ei myfyrwyr, o lenyddiaeth i fwyd.\n“Mae llawer yn profi diffyg hyder ac yn teimlo nad ydyn nhw’n cyflawni llawer o ddydd i ddydd. Rydw i’n dweud wrthyn nhw eu bod nhw’n debygol o fod wedi datrys sawl problem Fathemategol erbyn 9am, er enghraifft, mynd â’u plant i’r ysgol, ac maent yn adeiladu ar hyn i wneud pethau bendigedig.”\nErs y gwersi Mathemateg cyntaf, mae myfyrwyr Stepping Stones wedi symud ymlaen i gyrsiau eraill, gyda phob dysgwr yn cofrestru eto’r tymor hwn i barhau â’u haddysg.\n“Mae myfyrwyr yn dweud eu bod yn gallu helpu eu plant neu eu hwyrion gyda’u gwaith cartref rŵan. Mae rhai wedi bod mewn perthnasau lle’r oeddent yn cael eu rheoli, ac eisiau cymorth i ddysgu sut i wneud cyllideb a gwneud penderfyniadau gwybodus yn y bywydau.”\nMae enwebiadau Gwobrau Ysbrydoli Tiwtoriaid am ‘unigolion neilltuol’ sy’n mynd y tu hwnt i’r disgwyliadau sydd ohonynt, o feysydd gan gynnwys addysg uwch, addysg bellach, y gweithle, addysg yn y gymuned ac ysgolion.\nRoedd Pam yn gynorthwyydd personol i ddirprwy bennaeth y coleg cyn penderfynu newid ei llwybr gyrfa a dechrau addysgu yn hwyrach yn ei bywyd, gan ennill ei chymhwyster TAR yn 48 oed. Mae wedi gweithio yng Ngholeg Cambria ers 16 blynedd.\n“Fe wnes i ddewis addysg i oedolion oherwydd roeddwn i’n teimlo y byddwn i’n gallu gwneud gwahaniaeth i sut mae pobl yn gweld addysg,” dywedodd.\n“Mae dysgu yn hynod bwerus, rhyddhaol, ac mae’n newid bywydau. Rydw i’n credu dylai addysg fod yn amgylchedd cyfeillgar, croesawgar a diogel a dylai fod ar gael yn y gymuned. Mae’r wobr hon yn destament i’r tîm ac i’r menywod sydd wedi goresgyn cynifer o rwystrau i ddatgelu grym eu potensial eu hunain.”\nDywedodd Kirsty Williams, y Gweinidog Addysg: “Mae mentoriaid da yn bwysig ym mhob cam ein bywydau. Mae heriau ychwanegol i diwtoriaid i oedolion, wrth eu cynorthwyo i ddod yn ôl i addysg i gyflawni eu hamcanion.\n“Mae’r Gwobrau Ysbrydoli Tiwtoriaid yn ffordd wych o ddiolch i bobl fel Pam y mae eu sgiliau, eu hamser a’u hymrwymiad yn parhau i gynorthwyo nifer o deithiau dysgu, yn aml gyda chanlyniadau sy’n newid bywydau.”\nDywedodd David Hagendyk, Cyfarwyddwr dros Gymru y Sefydliad Dysgu a Gwaith: “Tu ôl i bob dysgwr llwyddiannus, mae tiwtoriaid, darlithwyr a staff cymorth sy’n cynorthwyo unigolion i ddatgelu eu potensial a chyflawni eu dyheadau.”\nRhoddodd Prif Weithredwr Coleg Cambria, David Jones deyrnged i Pam am ei gwaith diflino ym maes addysg i oedolion.\nDywedodd: “Anhygoel yw ymrwymiad Pam i gynorthwyo pobl nad ydynt wedi cael cyfle i ddilyn gyrfa neu addysg yn gynt yn eu bywydau.\n“Rydyn ni i gyd yn falch iawn o’i chyflawniadau ac mae’n bleser ei gweld hi’n cael y gydnabyddiaeth lwyr haeddiannol yn genedlaethol.”\nEwch i www.learningandwork.wales i gael rhagor o wybodaeth Wobrau Ysbrydoli Addysg Oedolion.


Dad Newydd 4 Mis Mewn – gan Dad Caerdydd! – Mam Cymru\nDad Newydd 4 Mis Mewn – gan Dad Caerdydd!\nYn dilyn ei flog cyntaf i Mam Cymru, mae Dad Caerdydd nol! Y tro hwn cawn glywed am y datblygiadau diweddaraf yn ei fywyd fel Tad am y tro cyntaf, i fabi 4 mis oed!\nDadi Caerdydd – Rhan 2.\nFelly am 9 o’r gloch nos Wener ddiwethaf r’on i yn Tesco 24 awr yn edrych am rywbeth o’r enw “Snot Extractor”. Mae’n swnio fel rhyw ddyfais o lyfr Roald Dahl. Mae’n edrych fel rhywbeth o labordy. Pibellau, pympiau, twndis, rhywbeth i chwythu mewn iddo. Dywedodd dynes y siop eu bod yn bethau poblogaidd iawn. “Cyn y pethau hyn roedd rhieni yn arfer sugno’r baw allan o drwynau eu babi” ychwanegodd.\nFel rhiant newydd, rwy’n ailasesu fy ngallu i gael fy synnu drwy’r amser. Sugno baw trwyn! Pwy sy’n gwneud hynny? “Snot extractor” i fi bob tro.Rwy’n aros i mewn mwy, mynd allan llai … mae ein byd yn gyffredinol wedi tyfu’n fwy AC yn llai ar yr un pryd.Gall hanner gwên, torri gwynt neu glwt gweddol drwm olygu’r byd. Gall brech fach neu anadl coll greu panig enfawr.\nYw e wedi dy newid di? Gofynnodd ffrind yn ddiweddar, “Rwy’n golchi fy nwylo ychydig yn fwy brwdfrydig… felly ydy mae’n debyg bod fy nwylo yn llawer glanach, ond heblaw am hynny, na, dim llawer” atebais.\nEr nad yw wedi fy newid fi fy hun cymaint â hynny, mae Wedi newid bron popeth o fy amgylch i. Mae pethau yn wahanol yn ein tŷ. Mae rhai pethau oeddwn yn eu hoffi wedi’u symud i rywle arall. Rhai wedi mynd yn llwyr. Mae pethau gwahanol ar y teledu. Neu mae’n dawelach. Neu wedi’i ddiffodd. Dyw fy ngwraig ôl-eni methu gwylio unrhyw beth ar y teledu sy’n cynnwys rhyw neu drais arno felly mae hynny’n diystyru’r rhan fwyaf o’r pethau da ar y teledu.\nMae pethau’n digwydd yn gynharach. Fel swper ac amser gwely a’r bore. Mae’n ymddangos bod y bore yn cyrraedd yn llawer, llawer yn gynt nac o’r blaen. Mae’r nos yn dechrau yn gynt hefyd. Rwy’n cyrraedd adref o’r gwaith ac mae’r goleuadau’n isel, popeth yn dawel a’r ystafell ble’r oeddwn yn arfer gollwng fy stwff yn llawn stwff rhywun arall nawr. Set car, bownsers babi, basgedi Moses, sleepy heads, pram, matiau chwarae. Mae gan ein merch fach liaws o bethau i orwedd arnynt neu eistedd ynddynt. Ond dyw hi ddim eisiau gorwedd nac eistedd ar unrhyw un ohonynt eto.\nMae’n ymddangos bod y lloriau i gyd yn gwichian ac mae fy ngwraig yn aml yn gwneud arwyddion arnaf i fod yn dawel.\nMae gan ein merch newydd fwy o ddillad na Melania Trump. Dydw i erioed wedi gweld cymaint o ddillad 3-6 mis oed. Byddai’n braf pe tai hi’n gallu bod yn 3-6 mis am ychydig yn hwy dim ond er mwyn gwisgo’r dillad i gyd…Mae pawb yn prynu dillad 3-6 mis i fabi yn meddwl ei fod yn syniad da. Pe tawn i yn y diwydiant dillad babanod byddwn yn stocio stwff 3-6 mis oed yn unig.\nDoedd gan ein merch fach ddim byd i’w wisgo am yr ychydig fisoedd cyntaf, erbyn hyn mae’n gwisgo cotiau ffwr fel Jackie O, yn troi allan mewn crysau-t gyda slogan ffeministaidd fel Beyonce, hetiau beanie, bŵts ugg, dyngarîs, dillad gwlân, siwtiau un darn, a jegins tynn print llewpard. Fydden i’n dweud bod angen iddi newid ei gwisg tua 4 gwaith y dydd o leiaf; mae hi angen cynorthwyydd wardrob personol i ymdopi â’r cyfan. Roeddwn yn ceisio archwilio’r syniad o’i magu yn niwtral o ran y rhywiau ond mae’n anodd pan fydd 90% o’r dillad y mae wedi’u derbyn yn binc. Bydd yn rhaid imi aros tan gyfnod 9-12 mis cyn i fi ddechrau gorfodi unrhyw niwtraliaeth.\nFelly ie, y gwahaniaethau bach yna bob wythnos…dyna’r ydych chi’n sylwi arnynt. Tyfiant. Patrymau cysgu…\nOnd yr hyn sy’n fwyaf amlwg yw’r arogleuon a synau newydd; synau newydd dychrynllyd. Mae ein merch yn edrych fel angel yn ystod y dydd ond mae’n swnio fel mochyn clora yn ystod y nos. Yn cnoi a rhochian, yn snwffian, yn tuchan ac yn driblo. Mae’n driblo mwy na Lionel Messi. Mae ganddi un sŵn rhygnu sy’n swnio fel set scalectrix.\nA does neb yn dweud wrthych chi yn y dosbarthiadau NCT yna pa mor aml y bydd eich merch yn torri gwynt. Wir nawr, dydw i ddim wedi chwerthin cymaint am dorri gwaith ers oeddwn i’n 16. Oce, 25. 30 falle.Naill ffordd neu’r llall, mae gan fy merch ben ôl fel corwynt Brian. Dw i’n synnu nad yw hi wedi hedfan i ffwrdd, neu wedi chwalu ei chot.\nDw i’n gofyn i fy ngwraig os allaf i dorri gwynt nawr. Na yw’r ateb.\nMae gan ein babi enw. Fe gymeron ni ein hamser gyda dewis yr enw. Roeddem yn agos at ei galw hi’n “Patience” – fe benderfynon ni yn erbyn hynny gan nad yw ein merch fach yn dangos unrhyw amynedd. Yna, roedd hi bron â chael ei galw yn “Florence” hyd nes i nyrs ar ymweliad ddweud “O enw hyfryd, mae Florence yn boblogaidd iawn yng Nghaerdydd ar hyn o bryd”\nDyna ddiwedd ar Florence.\nRoedd y broses o enwi’r babi yn fy atgoffa i o’r ffws a ffwdan dros enwi’r stadiwm pan drodd Stadiwm y Mileniwm yn Stadiwm Principality. Roedd gan bawb eu barn. Roedd pwysau arnom i ddewis enw Cymraeg. Pwysau i gael enw oedd yn hawdd ei ynganu. Pwysau i gadw at yr hen enw. Pwysau i fod yn wreiddiol. Pwysau i beidio â bod yn rhwysgfawr. Fe ddewison ni enw Ffrengig.\nRoedd bwydo â photel yn hwyl tra parodd e. Yn foddhaol iawn. Gwneud i mi deimlo’n rhan o bethe. Yn bwysig.\nMae fy ngwraig yn bwydo o’r fron ac wedi troi yn barlwr godro dynol. Mae ein merch yn fampir llaeth rheibus. Gwancus. Felly wrth imi fwydo â photel yn y nos roeddwn i’n teimlo fy mod ychydig yn fwy defnyddiol. Fe barodd hynny am 3 wythnos ac yna newidiodd rhywbeth a stopiodd y cyfan. Wythnos ryfeddol, twf cyflym, cyfnod, llam, gorflino, colig, reflux; dydw i ddim yn gofyn gormod o gwestiynau. Dw i’n ffeindio ei bod hi’n talu ffordd i dadau newydd fod yn hyblyg. Yn yr achos hwn fe wnaeth fy hyblygrwydd fy hysbysu i fynd gyda’r drefn newydd. Peidio â’i gwestiynu.\nRwyf wedi creu rôl newydd i fy hun a fi yw’r arbenigwr codi gwynt. Fi sy’n cyflwyno’r dŵr codi gwynt. Fi sy’n codi’r gwynt. Rwy’n ei chael hi’n rhyfeddol o foddhaol ac mae codi gwynt yn apelio at fy natur gystadleuol.\nAr y cyfan mae popeth yn mynd yn rhyfeddol o dda. 4 mis i mewn. Mae gan ein babi gryn dipyn yn fwy o wallt na fi, mop du pigog, ond mae hi’n colli gwallt yn y cefn ac yn foel ar yr ochrau ac weithiau dw i’n dweud wrth fy ngwraig bod ein merch fach yn edrych ychydig fel Kim Jong. Dyw fy ngwraig ddim yn rhy hapus â’r jôc honno.\nMae’n amser gwely i’r mochyn bach clora. Ein mochyn bach clora ni. Bydd hi’n deffro mewn 45 munud.\nGan Dadi Caerdydd.\nThis entry was posted in:Bywyd Real, Dad Y Mis, Uncategorized\nPrevious PostCwcw – Nofel berffaith i Famau gan Marlyn Samuel\nNext PostAnrhegion Nadolig i Ddynion!


Cynhyrchwyr Cywasgydd Aer Tsieina a Ffatri - Cywasgydd Aer mewn Stoc - BEST DENT\nCartref > > Cywasgydd Aer\nDi-olew deintyddol aer s cywasgwr a darnau sbâr\nDi-olew deintyddol cywasgwyr aer a sbâr rhannau di-olew tawel Mae cywasgwr aer yn creu cefndir: Mae mwy a mwy diwydiannol a swyddi'r maes sydd angen glân, aer cywasgedig sy'n gyfeillgar i'r amgylchedd. Mae technoleg cywasgwr aer di-olew tawel llawn yn bodloni'r galw hwn farchnad. Olew-llai a...Mwy\nCywasgydd Aer Olew Deintyddol o Ansawdd Uchel\nCywasgydd aer di-ddeintyddol o ansawdd uchel Deintyddol Ansawdd Uchel Mae cywasgydd aer di-olew silent yn cynhyrchu cefndir: Mae mwy a mwy o feysydd diwydiannol a sifil yn gofyn am aer cywasgedig glân, sy'n gyfeillgar i'r amgylchedd. Mae'r dechnoleg cywasgydd aer di-olew yn...Mwy\nFel ffatri cywasgydd awyr proffesiynol yn Tsieina, byddwn yn cynnig y cynhyrchion o ansawdd gorau i chi yn ogystal â gwasanaeth da. Os ydych chi'n chwilio am gynhyrchwyr cywasgydd aer dibynadwy, croeso i chi gysylltu â ni.


Rhoi mesurau newydd arbrofol ar brawf mewn adrannau argyfwng yng Nghymru\nExperimental new measures tested in emergency departments in Wales\nMae Vaughan Gething, y Gweinidog Iechyd wedi cyhoeddi set newydd o fesurau arbrofol ar gyfer adrannau damweiniau ac achosion brys.\nBydd y tri mesur newydd, sydd wedi’u datblygu ar y cyd â chlinigwyr y rheng flaen, yn cynnig llawer mwy o gyd-destun am brydlondeb ac ansawdd gofal mewn adrannau brys.\nBydd y mesurau’n cynnig gwell cofnod o’r hyn sy’n digwydd i gleifion wrth iddynt ddefnyddio gwasanaethau gofal brys na’r targedau presennol, a dylent helpu i sicrhau gwell gofal i gleifion. Bydd y data’n cael eu cyhoeddi bob mis, ar sail genedlaethol i ddechrau, o heddiw ymlaen (dydd Iau, 19 Tachwedd).\nDywedodd Mr Gething: “Bydd y mesurau newydd hyn, sydd wedi’u datblygu ar y cyd â chlinigwyr, yn rhoi darlun llawer gwell inni i gyd o’r gofal sy’n cael ei ddarparu gan staff mewn adrannau brys na’r targedau pedair a deuddeg awr sylfaenol yn unig. Bydd hyn, yn ei dro, yn helpu byrddau iechyd i neilltuo’r adnoddau yn y mannau cywir, ar yr adeg gywir, er mwyn gwella profiadau a chanlyniadau.”\nArweiniodd Dr Jo Mower, Is-lywydd Coleg Brenhinol Meddygaeth Frys Cymru a Chyfarwyddwr Clinigol y Rhaglen Genedlaethol ar gyfer Gofal Heb ei Drefnu, dîm o staff y rheng flaen a ddatblygodd y mesurau newydd, ar ôl iddynt ofyn am farn staff a chleifion.\nDywedodd: “Yn ystod ein trafodaethau gyda nyrsys, meddygon a staff allweddol eraill – a thrwy ymgysylltu â’r cyhoedd – gwelsom fod pobl yn gwerthfawrogi cael asesiad cychwynnol amserol a chysur wrth gael gofal mewn adrannau argyfwng.\nRoedd staff rheng flaen y Gwasanaeth Iechyd Gwladol yn teimlo’n gyffredinol nad yw’r targedau amseroedd aros presennol ar eu pennau eu hunain yn disgrifio faint o ofal a roddir i gleifion, faint o gyswllt a gânt gyda chleifion na phrydlondeb ac ansawdd y gofal a ddarperir. Roeddent am weld llawer mwy o gyd-destun.\nYnghyd â’r targedau presennol a gwybodaeth newydd yn ymwneud â phrofiad cleifion, byddant hefyd yn cynnig gwell tryloywder, drwy amlygu amseroedd aros hirach na fyddent wedi dod i’r amlwg yn y gorffennol. Yn y pen draw, bydd y tri mesur newydd yn cael eu hategu gan fesurau eraill a ddylai helpu i wella gwasanaethau drwy neilltuo’r adnoddau yn y mannau cywir a gwella llif cleifion drwy’r system ysbyty.”\nDyma’r set gyntaf o fesurau newydd:\nAmser cyn brysbennu. Yr amser cyfartalog (canolrif) y mae pobl yn ei dreulio’n aros i gael eu brysbennu gan glinigydd ar ôl cyrraedd, a pherfformiad fesul ‘categori brysbennu’ sy’n cynnwys ‘sylw ar unwaith’, ‘brys iawn’ a ‘brys’.\nAmser cyn gweld clinigydd. Yr amser cyfartalog (canolrif) y mae claf yn ei dreulio’n aros am asesiad mwy trylwyr gan glinigydd.\nGwybodaeth ynglŷn â lle mae pobl yn mynd ar ôl cael eu brysbennu, eu hasesu a’u trin yn yr Adran Damweiniau ac Achosion Brys. Bydd hyn yn gwella dealltwriaeth o’r modd y caiff gwasanaethau eu defnyddio i helpu byrddau iechyd i reoli cleifion yn fwy effeithiol yn y gymuned neu mewn gwahanol rannau o’r ysbyty.\nMae’r data’n cael eu hystyried yn arbrofol ar hyn o bryd, a dylid cymryd gofal wrth eu hystyried tra bo ansawdd a chywirdeb y data yn gwella. Mae Llywodraeth Cymru yn parhau i weithio gyda byrddau iechyd i wella ansawdd data a’r dulliau a ddefnyddir i’w casglu.\nGellir gweld y data yma o 09.30 dydd Iau 19 Ionawr: https://nccu.nhs.wales/npuc/edqdf\nMae cynlluniau ar y gweill hefyd i ddatblygu mesurau eraill, gan adlewyrchu’r llwybr gofal brys ac argyfwng ehangach, ac i gyhoeddi gwybodaeth am brofiad cleifion.


COLEG SIR GÂR YN DATHLU “SHELL CONNECTIONS” YN Y NATIONAL THEATRE YN LLUNDAIN - News and latest information on Theatre Dance and Performance in Wales - news, reviews, commentary, features and discussion\nCOLEG SIR GÂR YN DATHLU “SHELL CONNECTIONS” YN Y NATIONAL THEATRE YN LLUNDAIN\nMae Coleg Sir Gâr yn un o un ar ddeg o grwpiau ysgol a theatr ieuenctid sydd wedi eu dewis i gymryd rhan yng ng_yl flynyddol Shell Connections a gynhelir gan y National Theatre yn Llundain o 6 - 12 Gorffennaf. Mae’r cyfle i berfformio drama newydd “Lunch in Venice” gan brif awdur drama gyfoes Nick Dear ar lwyfan Cottesloe yn y National Theatre yn nodi uchafbwynt rhaglen Cysylltiadau Shell 2005. Eleni mae’r rhaglen wedi cynnwys bron i 300 o gwmnïau ledled y DU ac Iwerddon yn perfformio gartref ac mewn 16 o wyliau rhanbarthol.\nDywedodd Cyfarwyddwr a Rheolwr Datblygu’r Celfyddydau Perfformio, Ioan Hefin: “Mae Adran Gelfyddydau Perfformio Coleg Sir Gâr wedi datblygu’n gyflym dros y tair blynedd diwethaf ac uchafbwynt y twf hwnnw yw’r cyfle i berfformio yn Llundain. Dyma gyfle anhygoel gyda sgript newydd gwych gan Nick Dear. Mae’r “National Theatre” yn Llundain yn lle mor enwog a brawychus i unrhyw actor ac mae’r myfyrwyr bellach yn dechrau gwerthfawrogi maint y profiad hwn sydd mor anhygoel o heriol ac ysgytwol! Mae’r “Shell Connections” wedi dod yn _yl lawn ysbrydoliaeth i awduron, perfformwyr ifainc ac aelodau’r gynulleidfa, ac yn awr byddwn ni’n cael cyfle i gymharu ein hunain â gweddill Prydain a rhoi Sir Gaerfyrddin ar fap dramatig!\nBydd Coleg Sir Gâr yn perfformio “Lunch in Venice” gan Nick Dear yn y National Theatre ar ddydd Sadwrn 9fed o Orffennaf am 7.00p.m. Bydd cyfle hefyd i ddal perfformiad yn Theatr Elli cyn yr ymweliad â Llundain ar ddydd Mawrth Mehefin 14eg (7.00p.m.) fel rhan o “CS Gas Cannister 01” gyda Thechnoleg Cerddoriaeth a Chynhyrchu’r Cyfryngau.\nShell Connections sydd bellach yn ei drydedd flwyddyn o bartneriaeth yw un o ddathliadau mwyaf y byd o Theatr Ieuenctid. Cynhyrchwyd gan y “National Theatre”, sefydlwyd y rhaglen ddeuddeng mlynedd yn ôl ac mae’n rhoi’r cyfle i bobl ifanc 11-19 oed weithio ar ddramâu heriol, wedi eu comisiynu’n arbennig ar y llwyfan a’r tu ôl.\nMae nawdd Shell i “Connections” yn helpu miloedd o bobl ifanc, bob blwyddyn, o bob cefndir i ddatblygu eu sgiliau a’u galluoedd trwy gyfrwng y theatr.\nDywedodd James Smith, Cadeirydd Shell UK: “Mae Shell UK yn falch i fod yn gweithio unwaith eto gyda’r “National Theatre” ar “Shell Connections. Boed yn perfformio ar y llwyfan neu’n gwneud rhywbeth y tu ôl i’r llwyfan, fe ddylai’r cyfrifoldebau a’r sialensiau y mae’r bobl ifanc yn eu hwynebu fod yn hwb mawr i’w hyder a’u symbyliad. Dymunaf bob llwyddiant i bawb sydd ynghlwm â G_yl y National Theatre.”\nYchwanegodd Nicholas Hytner, Cyfarwyddwr y National Theatre: “Mae Shell Connections yn danchwa o weithgaredd sy’n herio ac yn gwthio ffiniau byd y theatr ar raddfa anferth. Gyda thanwydd rhai o’r ysgrifenwyr gorau yn ein plith, mae ynni, ymroddiad a dychymyg anghyffredin pobl ifanc a’u cyfarwyddwyr yn rhychwantu Prydain i gyd.”\nRheolwr Datblygu’r Celfyddydau Perfformio\nCOLEG SIR GÂR CELEBRATES SHELL CONNECTIONS AT THE NATIONAL THEATRE


FfCCh Cyflwyniad i Iechyd a Gofal Cymdeithasol (oedolion a phlant a phobl ifanc), blynyddoedd cynnar a gofal plant (Cymru a Gogledd Iwerddon)\nYr ydych chi yma: Hafan Darparwr dysgu Cymwysterau Cyflwyniad i Gymwysterau Iechyd a Gofal cymdeithasol\nDyfarniad, tystysgrif a diploma Cyflwyniad i Iechyd a Gofal Cymdeithasol (oedolion a phlant a phobl ifanc), blynyddoedd cynnar a gofal plant (Cymru a Gogledd Iwerddon)\nTrosolwg o Ddyfarniad, Tystysgrif a Diploma Lefel 1\nMae dyfarniad, tystysgrif a diploma lefel 1 mewn Cyflwyniad i Iechyd a Gofal Cymdeithasol (oedolion a phlant a phobl ifanc), blynyddoedd cynnar a gofal plant (Cymru a Gogledd Iwerddon) yn gymwysterau sydd wedi’u datblygu ar gyfer y rhai sydd â diddordeb mewn gweithio yn y sectorau hyn.\nGellir ennill y cymwysterau trwy gael cyfuniad o unedau o fanciau Gorfodol a Dewisol a hyn sy’n gwneud cyfanswm penodol o gredydau\nBydd y manylebau a’r unedau ar gyfer y cymwysterau hyn ar gael trwy gyfrwng y Gymraeg.\nCymhwyster Dyfarniad Lefel 1\n12 credyd er mwyn ennill Dyfarniad Lefel 1\nNod dyfarniad lefel 1 mewn Cyflwyniad i Iechyd a Gofal Cymdeithasol (oedolion a phlant a phobl ifanc), blynyddoedd cynnar a gofal plant yw rhoi cyflwyniad eang i ddysgwyr i gwmpas y sector, y cyfleoedd gyrfa yn ogystal â pheth dealltwriaeth o egwyddorion a gwerthoedd hanfodol, ac o weithio’n ddiogel.\nMae’r dyfarniad ar gyfer Cymru a Gogledd Iwerddon.\nNi fydd y cymhwyster yn rhoi cymhwysedd galwedigaethol ond bydd modd symud ymlaen wedyn at:\nDystysgrif a diploma Lefel 1 mewn Cyflwyniad i Iechyd a Gofal Cymdeithasol (oedolion a phlant a phobl ifanc), blynyddoedd cynnar a gofal plant neu Ddiplomâu Lefel 2 mewn:\n> Iechyd a Gofal Cymdeithasol (oedolion)\n> Gofal, Dysgu a Datblygiad Plant\nCymhwyster Tystysgrif Lefel 1\nLleiafswm o 30 credyd i ennill Tystysgrif Lefel 1\nNod tystysgrif lefel 1 mewn Cyflwyniad i Iechyd a Gofal Cymdeithasol (oedolion a phlant a phobl ifanc), blynyddoedd cynnar a gofal plant yw rhoi cyflwyniad eang i ddysgwyr i gwmpas y sectorau, a’r cyfleoedd gyrfa, ac mae’n rhoi dealltwriaeth o egwyddorion a gwerthoedd hanfodol ac o weithio’n ddiogel. Mae’n rhoi gwybodaeth hefyd am amrywiaeth o feysydd gan gynnwys blynyddoedd cynnar a gofal plant, anabledd, twf a datblygiad dynol a phwysigrwydd bwyta’n iach.\nMae’r dystysgrif ar gyfer Cymru a Gogledd Iwerddon.\nCymhwyster Diploma Lefel 1\nLleiafswm o 30 credyd i ennill Diploma Lefel 1.\nNod vDiploma Lefel 1 mewn Cyflwyniad i Iechyd a Gofal Cymdeithasol (oedolion a phlant a phobl ifanc), blynyddoedd cynnar a gofal plant (Cymru a Gogledd Iwerddon)yw rhoi cyflwyniad fwy eang i ddysgwyr i gwmpas y sectorau, a’r cyfleoedd gyrfa, ac mae’n rhoi dealltwriaeth o egwyddorion a gwerthoedd hanfodol ac o weithio’n ddiogel. Mae’n rhoi gwybodaeth hefyd am amrywiaeth o feysydd gan gynnwys blynyddoedd cynnar a gofal plant, anabledd, twf a datblygiad dynol a phwysigrwydd bwyta’n iach.\nMae'r ddiploma yn rhoi ystod fwy eang o unedau opsiynol na'r tystysgrif.\nNi fydd y cymhwyster yn rhoi cymhwysedd galwedigaethol ond bydd modd symud ymlaen wedyn at ddiploma Lefel 1 mewn Cyflwyniad i Iechyd a Gofal Cymdeithasol (oedolion a phlant a phobl ifanc), blynyddoedd cynnar a gofal plant (Cymru a Gogledd Iwerddon)neu diplomâu lefel 2 mewn:\nMae fwy o wybodaeth ar gael ar gyfer swyddi a gyrfaoedd ar gael ar ein tudalennau Gyrfaeodd.\nAm ragor o wybodaeth am y cymhwyster hwn cysylltwch â’r tîm cymwysterau ar 029 20 226257 neu cymwysterau@cgcymru.org.uk


Home Newyddion Prif Awgrymiadau ar weithio gartref!\nMae gweithio gartref yn ystod pandemig yn diriogaeth dieithr i ni i gyd. Dyma rai awgrymiadau da a fydd yn eich helpu i gael y gorau o'ch trefn orfodedig o weithio gartref.\nMynd i’r naws gwaith\nBydd newid o'ch pyjamas, sefydlu man gwaith dynodedig neu ofod desg yn helpu i greu ffin rhwng eich cartref a'ch bywyd gwaith, a fydd yn hybu cynhyrchiant ac yn cadw eich meddwl yn iach ac yn hapus. Dywed Deborah Serani, seicolegydd ac awdur arobryn “(mae'n) bwysig i mi gadw cydbwysedd i'm bywyd yn y cartref a bywyd gwaith. Rwy'n bwyta'n dda, yn gwneud ymarfer corff, yn gwneud yn siŵr fy mod i'n cael cwsg da, ac yn ceisio mynd cael cymaint o heulwen ag y gallaf mewn diwrnod penodol.” Gall dilyn eich trefn waith flaenorol a'ch strwythur dyddiol, mor agos â phosib, hefyd arwain at bontio mwy llyfn o weithio yn y swyddfa i weithio gartref.\nMae creu ffiniau o amgylch eich diwrnod gwaith yn hanfodol, fel arall byddwch chi'n teimlo fel eich bod chi'n byw yn y gwaith yn lle gweithio gartref. Ewch ati i greu ffiniau amser pwysig, rhoi gwybod i'ch cydweithwyr am eich argaeledd a threfnu amser penodol ar gyfer cinio. Gorffennwch eich diwrnod gwaith heb fod yn hwyrach na’r diwrnod gwaith arferol a cheisiwch ddefnyddio eich ‘amser cymudo’ arferol i wneud rhywbeth rydych chi'n ei fwynhau, fel gwrando ar gerddoriaeth, myfyrio neu ddarllen. Gall gorweithio gael effaith niweidiol ar eich iechyd, gan fod gweithio oriau hir yn tueddu i leihau lefel eich ffitrwydd. Gall hyn arwain at broblemau gyda'r galon, lefelau colesterol uwch, cwsg gwael, diffyg egni a chanolbwyntio'n wael.\nCymryd egwyl yn rheolaidd\nNawr bod trefn reolaidd y swyddfa wedi mynd, felly hefyd yr ychydig wrthdyniadau a arferai helpu i dorri'r diwrnod i fyny, fel gwneud y te a dal i fyny gyda chydweithwyr. Heb y rhyngweithiadau bach hyn yn ystod eich diwrnod gwaith gartref, gallwch yn hawdd ddod yn gaeth i'ch desg a dechrau gweithio oriau hir, di-dor. Sefydlwch rywfaint o strwythur trwy gymryd rhan mewn talpiau o waith â ffocws ac yna seibiannau byr - bydd hyn yn helpu i gynnal lefelau canolbwyntio a chadw golwg ar eich lles. Bydd seibiannau hefyd yn rhoi cyfle i chi gadw'n hydradol a pharatoi prydau bwyd iawn, yn hytrach na bwyta byrbrydau o ddanteithion yn gyson sydd ddim mor iach (ond yn demtasiwn). Dyma rai awgrymiadau ar gyfer byrbrydau iach a allai eich cadw ar y llwybr iawn: https://bit.ly/2QsHrW6\nDylech gyfathrebu mwy na'r arfer a gwneud amser ar gyfer sgwrsio. I rai, gall gweithio gartref fod yn brofiad unig ac ynysig, tra gall eraill, sy'n byw mewn cartrefi mawr, fod yn dyheu am gefnogaeth ffrindiau a chydweithwyr. Yn ffodus, rydyn ni'n byw mewn oes ddigidol ac mae yna lawer o ffyrdd i bawb gadw mewn cysylltiad. O apiau galwadau fideo, fel WhatsApp, a FaceTime i negeseuon testun, neu ddim ond codi'r ffôn, mae rhywbeth at ddant pawb. Meddyliwch am drefnu digwyddiadau rhithwir, fel cwisiau grŵp neu gymryd eich awr ginio ar-lein trwy Microsoft Teams neu Zoom a gwahodd eraill. Os yw popeth arall yn methu, defnyddiwch y post! Pwy sydd ddim yn hoffi derbyn llythyrau, cardiau neu bethau bach eraill i godi calon yn ystod y cyfyngiadau symud?\nMae hwn yn amser rhyfeddol rydyn ni'n byw drwyddo ac er bod angen i ni geisio dod â strwythur i'n bywydau, mae hefyd yn bwysig ein bod ni'n parhau i fod yn garedig gyda ni ein hunain, ac eraill gymaint â phosib yn ystod y cyfnod hwn.\nOs ydych chi'n awyddus i ddysgu mwy am y systemau TG, rhaglenni, offer cyfathrebu a chynhyrchedd a all eich cefnogi gyda'ch llwyth gwaith neu gydag aros mewn cysylltiad, beth am ystyried ein cymhwyster Defnyddwyr TG? Mae wedi’i ariannu gan lywodraeth Cymru a gallai fod yn ffordd wych o ddatblygu eich sgiliau proffesiynol yn ystod y cyfnod hwn o weithio gartref. Ewch yma i ddysgu mwy: https://www.acttraining.org.uk/apprenticeship-learners/it-users/


SPCK Assemblies (Cymraeg) - Gwneud cartref\nArchwilio synnwyr y myfyrwyr o gartref.\nTrefnwch fod gennych chi gopi o’r fideo Doorways: Holly (5.37 munud), sydd i’w gael ar: www.truetube.co.uk/film/doorways-holly a modd o ddangos y fideo yn ystod y gwasanaeth.\nHefyd trefnwch fod gennych chi recordiad o’r gân ‘Sweet Home Alabama’ gan Lynyrd Skynyrd, a’r modd o’i chwarae ar ddiwedd y gwasanaeth (gwiriwch yr hawlfraint).\nArweinydd Beth ydych chi’n feddwl sy’n gwneud cartref?\nDarllenydd 1 Rydw i’n meddwl mai cartref yw’r lle y gallaf fod yn fi fy hun, lle gallaf wneud beth bynnag y byddaf i eisiau ei wneud. Fy lle preifat i yw cartref.\nDarllenydd 2 Mae cartref hefyd yn ymwneud â phobl. Dyma ble mae fy nheulu’n byw, ac rydw i’n gwybod y gallaf wahodd ffrindiau i fy nghartref.\nDarllenydd 1 Ie, ac rydw i’n teimlo’n ddiogel yn fy nghartref. Mae’n lle sy’n llawn o atgofion hapus.\nDarllenydd 2 Fe alla i wneud llanast ambell dro yn fy nghartref, cyn belled â fy mod i’n glanhau ar fy ôl.\nDarllenydd 1 I grynhoi: cartref yw’r lle mae fy hoff bethau . . .\nDarllenydd 2 . . . a fy hoff bobl . . .\nDarllenydd 1 a 2 . . . i gyd yn yr un lle, gyda’i gilydd.\nMae Darllenydd 1 a 2 yn sefyll gan wynebu’r gynulleidfa gyda gwên fawr lydan ar eu hwynebau.\nMae Darllenydd 3 yn torri ar draws yn ddigywilydd.\nDarllenydd 3 Ydych chi’n tynnu coes, neu beth? Dydych chi ddim o ddifri? Ydych chi wedi gweld fy rhieni i? Maen nhw’n codi cywilydd arnaf i. Mae fy mam yn dweud y drefn trwy’r amser ynghylch pa mor flêr ydi fy ystafell wely, cwyno ynghylch y ffordd rydw i’n gwisgo, ac ynghylch fy ffrindiau. Ac roeddech chi’n sôn am eich lle preifat chi! Preifat! Dyna i chi jôc eto!. Pe byddwn i’n gadael unrhyw beth o gwmpas y ty fe fyddai fy mrawd neu fy chwaer yn siwr o’i ddifetha. Does dim byd yn cael llonydd. Cartref? Na, dydw i ddim yn gwybod ystyr y gair!\nArweinydd Dyma i chi ddarlun o ddau begwn eithaf. Ond fe allai’r ddau fod yn wir i raddau am rai ohonoch chi. Ar un llaw, mae rhai ohonoch chi sy’n mwynhau cyrraedd adref ar ddiwedd pob dydd. Ar y llaw arall, mae rhai ohonoch chi sy’n fwriadol yn aros allan mor hwyr â phosib oherwydd bod gennych chi ofn beth fyddwch chi’n ei ganfod pan gyrhaeddwch chi adref.\nFe hoffwn i’n awr eich cyflwyno i ferch o’r enw Holly, sy’n deall y problemau sy’n gallu bod yn rhan o fyw gartref.\nChwaraewch y fideo TrueTube Doorways: Holly.\nArweinydd Mae’r hyn y mae Holly’n ei disgrifio o beth sy’n gwneud cartref yn debyg iawn i’r hyn a ddisgrifiwyd gan ein dau ddarllenydd cyntaf. Roedd hi’n chwilio am le i ymlacio ynddo, lle gallai hi godi ei thraed i ben y soffa a gorffwyso heb fod ofn pechu unrhyw un. Ond roedd ei phrofiad, fodd bynnag, yn debyg i brofiad y trydydd darllenydd; problemau gyda’i thad, a hithau’n troi at ddwyn a thriwantiaeth, a’r cyfan yn ganlyniad i’w phroblem gyda chyffuriau.\nYna, fe welson ni Holly ar ôl iddi ddatrys ei phroblemau. Felly, allwch chi feddwl beth wnaeth wahaniaeth iddi? Rwy’n meddwl y gallech chi ei grynhoi mewn un gair - persbectif.\nYn gyntaf, fe gamodd Holly yn ôl o’r sefyllfa yn ei chartref. Fe gerddodd allan. Ac o’r tu allan roedd hi’n gallu edrych ar bethau o bersbectif neu o sefyllfa wahanol, a meddwl beth arall allai ddigwydd. Doedd cysgu ar soffa pobl eraill neu ar fatres ar lawr ddim yn gweithio. Roedd cyntedd canolfan i bobl ifanc ddigartref yn fan lle'r oedd Holly mewn sefyllfa fregus iawn. Dechreuodd gael ei bwlio. Yn y diwedd fe aeth i fyw gyda’i chariad. Ond doedd y trefniant hwnnw ddim yn ddelfrydol ychwaith, a wnaeth y trefniant ddim parhau. Roedd hi’n dod yn amlwg fod y cartref yr oedd hi wedi ei adael yn prysur ddod yn ddewis y dylai ei ystyried eto.\nYn ail, mae Holly’n ymddangos fel petai wedi edrych ar ei sefyllfa o safbwynt rhywun arall, ei mam. Un o’r problemau mawr yn wreiddiol oedd nad oedd aelodau ei theulu’n siarad â’i gilydd. Doedd neb yn ceisio sgwrsio a thrafod dibyniaeth Holly ar gyffuriau. Dim ond ar ôl iddi siarad gyda’i mam a chysylltu â’r mudiad Connexions ac Ymddiriedolaeth y Tywysog y gallodd hi weld pethau o bersbectif gwahanol.\nYn olaf, pan gwrddodd Holly â phobl ifanc eraill a oedd wedi bod mewn cyflwr difrifol o ddigartrefedd, yn cysgu ar y strydoedd, ond eto wedi dod yn ôl i normalrwydd, y sylweddolodd hi nad oedd ei sefyllfa hithau’n hollol ddiobaith. Fe sylweddolodd nad oedd ei phrofiadau hi wedi bod mor ddrwg â’u rhai nhw. Felly, os oedden nhw wedi gallu adfer eu bywyd, fe allai hithau wneud hyn hefyd. Fe wnaeth hyn iddi fod eisiau byw.\nWn i ddim pa fath o brofiad o gartref sydd gan y mwyafrif ohonoch. Mae’n debyg bod rhywfaint o bethau da a rhywfaint o bethau ddim cystal ym mhrofiad llawer ohonoch. Mae llawer o bobl ifanc yn bygwth gadael cartref o leiaf unwaith ym mlynyddoedd eu harddegau. Ychydig sy’n gwneud hynny. Os byth y byddwch chi’n teimlo felly, cofiwch am stori Holly heddiw, a’r hyn a ddysgodd hi trwy ffordd anodd. Ystyriwch eich cartref yn gyntaf o bersbectif gwahanol. Fe allech chi aros gyda ffrind am ychydig o ddyddiau er mwyn cael cyfle i feddwl. Ystyriwch beth mae cartref yn ei olygu i chi ac i’r bobl eraill hynny sy’n gorfod byw gyda chi. Efallai y byddwch chi’n darganfod ym mha ffordd y gwnaeth pobl ifanc eraill ddygymod â sefyllfaoedd tebyg i’r un rydych chi’n ei hwynebu.\nFe fyddai’n bosib i chi gyfeirio at wasanaethu cefnogi sydd ar gael yn eich ysgol ar y pwynt hwn os teimlwch fod hynny’n briodol.\nBeth bynnag fyddwch chi’n penderfynu ei wneud, cofiwch nad dim ond rhywbeth sy’n digwydd yw cartref – caiff cartref ei greu gan y rhai sy’n byw ynddo, ac mae hynny’n eich cynnwys chi.\nDiolch i ti am gartrefi da.\nDiolch i ti am y rhai sy’n rhoi amser ac ymdrech i’w creu.\nGad i ni fod yn sensitif i brofiadau ein gilydd.\nGad i ni fod yn barod i gefnogi ein gilydd pan fydd pethau’n ymddangos yn anodd gartref.\n‘Sweet Home Alabama’ gan Lynyrd Skynyrd


Cynllun Trosglwyddo Gwybodaeth i gyflymu ac adeiladu arbenigedd staff a gwybodaeth dysgwyr\nHome > Newyddion > Cynllun Trosglwyddo Gwybodaeth i gyflymu ac adeiladu arbenigedd staff a gwybodaeth dysgwyr\nGyda chyllid gan Lywodraeth Cymru, mae ColegauCymru ar fin ymgymryd â phrosiect newydd a fydd yn cefnogi colegau i werthuso’r broses o gyflwyno dosbarthiadau meistr a phrosiectau ymchwil i gyflymu ac adeiladu arbenigedd staff a chynyddu gwybodaeth a phrofiad dysgu dysgwyr.\nMae’r Cynllun Trosglwyddo Gwybodaeth yn gysyniad newydd gyda’r nod o ddod ag arbenigedd y diwydiant ynghyd i gyflwyno cynnwys a chysyniadau newydd mewn pynciau fel digidol, sgiliau gwyrdd, adeiladu ôl-osod a pheirianneg. Gall hyn yn ei dro arwain at ddatblygu rhaglenni dysgu newydd a phrofiad gwell i ddysgwyr.\nDywedodd Cynghorydd Strategol Dysgu Seiliedig ar Waith a Chyflogadwyedd ColegauCymru, Jeff Protheroe,\n“Yn fenter Cymru gyfan, bydd y Cynllun yn gweld arbenigedd yn cael ei rannu ymhlith rhwydwaith y colegau gyda ColegauCymru yn arwain ar werthuso ei effaith tra’n rhannu gwersi gwerthfawr gyda rhanddeiliaid allweddol.”\nRhagwelir y bydd unrhyw ddosbarth meistr, prosiect ymchwil neu unrhyw fformat dysgu arall yr ymgymerir ag ef yn arwain at ddatblygu llwybrau a rhaglenni newydd ar lefel uwch.\nBydd ColegauCymru yn arwain y gwaith o gydlynu prosiectau unigol gan sicrhau aliniad rhwng anghenion cenedlaethol, rhanbarthol a lleol.\nI gael rhagor o wybodaeth am hyn neu unrhyw weithgareddau dysgu seiliedig ar waith eraill, cysylltwch â Jeff Protheroe.\nCynghorydd Strategol Dysgu Seiliedig ar Waith a Chyflogadwyedd ColegauCymru


OMA: Llwyfan Marchnata Cynnwys a Chynhyrchu Traffig | Martech Zone\nOMA: Llwyfan Marchnata Cynnwys a Chynhyrchu Traffig\nDydd Mercher, Awst 28, 2013 Dydd Mawrth, Awst 27, 2013 Douglas Karr\nDadansoddeg Marchnata Organig (OMA) yn blatfform Marchnata Cynnwys a Chynhyrchu Traffig ar gyfer marchnatwyr menter. Mae'r ap yn helpu marchnatwyr cynnwys i symud o “reddf perfedd” i wneud penderfyniadau “wedi'u gyrru gan ddata” wrth dynnu'r boen allan o farchnata cynnwys.\nMae OMA yn eich helpu i ddeall eich cynulleidfa yn well, symleiddio cyhoeddi cynnwys a gwneud y gorau o'ch cynnwys ar gyfer cyrhaeddiad naturiol. Ac mae OMA yn awtomeiddio dod o hyd i wefannau a phobl ddylanwadol ac ymgysylltu â nhw ar draws safleoedd chwilio, cymdeithasol, blogiau, gwefannau newyddion, fforymau a safleoedd Holi ac Ateb.\nYn y bôn, mae OMA yn ei gwneud hi'n hawdd cyflawni'ch nodau marchnata cynnwys - addysgu'ch cwsmeriaid a'u gyrru i ymweld â'ch gwefan. Felly, gallwch chi yrru mwy o draffig a chynhyrchu ROI caled ar gyfer eich ymdrechion ... i gyd mewn llai o amser.\nOlrhain Safle Parth\nNodweddion Allweddol OMA\nYmchwil Keyword - Mae galluoedd ymchwil allweddair OMA yn darparu sawl ffordd i ddod o hyd i'r allweddeiriau cywir i'w targedu ar gyfer eich prosiect. Ar wahân i ddadansoddiad allweddair sylfaenol, mae OMA yn unigryw yn cloddio'ch cynnwys a'r sgwrs yn y farchnad i ddatgelu cyfleoedd allweddair ychwanegol yn gyson.\nYmchwil Cystadleuwyr - Mae bron pob darn o wybodaeth yn y platfform sydd ar gael ar gyfer eich gwefan a'ch ymdrechion yn cael ei olrhain ar gyfer cystadleuwyr hefyd. Mae hyn yn rhoi mewnwelediad digymar i chi o'r hyn y mae eich cystadleuaeth yn ei wneud. O gymdeithasol i backlinks, rhengoedd chwilio i rwydweithiau ad a gwario, mae OMA yn eich helpu i ddatgelu sut mae cystadleuwyr yn cael canlyniadau ac yn eich helpu i baru / curo.\nChwilia Beiriant Optimization - Yn rhan o OMA mae offer SEO dosbarth menter. O optimeiddio'r Wefan, i ddadansoddiad backlink, i olrhain olrhain a rheoli ac olrhain materion tudalen, mae OMA yn rhoi popeth sydd ei angen arnoch i wneud cyrhaeddiad naturiol eich cynnwys i'r eithaf.\nGwrandawiad Cymdeithasol - Mae OMA yn monitro'r holl sianeli a rhwydweithiau cymdeithasol allweddol, hyd yn oed blogiau, fforymau a gwefannau newyddion ar gyfer cyfeiriadau allweddair. Mae OMA yn dod o hyd i'r hashnodau a grybwyllir uchaf ar gyfer eich geiriau allweddol. A thrwy fonitro geiriau allweddol gallwn ddarganfod pwy sy'n sôn fwyaf a phwy sy'n cael eu siarad fwyaf. Ar gyfer pob sôn rydym yn nodi a yw o fewn cyd-destun cadarnhaol / negyddol / niwtral.\nYmchwil Dylanwadwyr - Mae OMA yn nodi ac yn sgorio cyfeiriadau gan ddefnyddio metrigau 20+ i ddod o hyd i'r dylanwadwyr mwyaf dylanwadol ym mhob cilfach. Mae pob dylanwadwr yn cael ei dagio'n awtomatig yn ôl allweddair a grŵp o eiriau allweddol er mwyn eu chwilio'n hawdd. Ar gyfer pob dylanwadwr rydym yn dod o hyd i wybodaeth gyswllt o'u gwefan a ffynonellau eraill ar-lein.\nRheoli Allgymorth - Rydym yn integreiddio â darparwyr e-bost cyffredin fel y gallwch weld eich holl ohebiaeth mewn un lle. Cynnal templedi e-bost mewn un lle. Rheoli arddull CRM. Cronfa ddata cyswllt a rennir ar gyfer yr holl ddefnyddwyr ym mhob prosiect.\nRheoli Prosiect a Thasg - ym mhob cyfrif gallwch greu sawl prosiect ar gyfer gwahanol wefannau, cynnyrch / gwasanaethau neu ymgyrchoedd. Creu a phenodi tasgau o fewn y prosiect i ddefnyddwyr eraill. Neilltuo caniatâd i sicrhau gwahanu lle bo angen.\nMae prisiau'n eithaf cystadleuol. Ar gyfer Hubspot defnyddwyr maen nhw'n cynnig mynediad i OMA am $ 249 / mis. Maent hefyd yn cynnig cynlluniau arfer ar gyfer di-elw ac eraill yn seiliedig ar angen penodol.\nTags: DadansoddegYmchwil CystadleuwyrYmchwil Dylanwadwyrymchwil keywordDadansoddeg Marchnata OrganigRheoli Allgymorthrheoli prosiectbeiriant optimization searchseogwrando cymdeithasolrheoli tasgau\nArolwg y Prif Swyddog Meddygol - Awst 2013\nAwst 28, 2013 yn 10: 13 AC\nMonitro eich allbwn cymdeithasol, ond peidiwch ag anghofio eich ymdrechion SEO. Ni allwch anghofio chwaith, dewch o hyd i'r cydbwysedd.


Herio Llywodraeth Cymru i wella prentisiaethau | NTFW Welsh\nHerio Llywodraeth Cymru i wella prentisiaethau\nPostiwyd ar January 29, 2019 gan karen.smith\nChwith i’r Dde: Nicky Perry, Awdur yr Adroddiad Beyond Standards, Kirstie Donnelly Rheolwr Gyfarwyddwr City & Guilds, DigitalMe ac ILM, Jack Sargeant AM, Ken Skates AM Gweinidog dros yr Economi a Thrafnidiaeth a Sarah John Cadeirydd NTfW.\nMae Llywodraeth Cymru’n cael ei herio i ystyried cyflwyno ardoll sgiliau ar wahân ar gyfer Cymru, i sefydlu corff arweiniol i reoli ansawdd prentisiaethau ac i gynnig diffiniad clir o ddiben prentisiaethau.\nDyna’r tri phrif beth y mae City & Guilds a Ffederasiwn Hyfforddiant Cenedlaethol Cymru (NTfW) yn galw amdanynt mewn ymateb i’r adroddiad annibynnol trylwyr ‘Sicrhau’r Gwerth Mwyaf i Brentisiaethau yng Nghymru’ a lansiwyd yn y Senedd yng Nghaerdydd heddiw.\nComisiynwyd yr adroddiad gan City & Guilds a Ffederasiwn Hyfforddiant Cenedlaethol Cymru (NTfW) gyda chefnogaeth Pwyllgor Cynghori Cenedlaethol City & Guilds yng Nghymru i ystyried ffyrdd o wella’r Rhaglen Brentisiaethau yng Nghymru, sydd eisoes yn llwyddiannus.\nDyma’r adroddiad cyntaf o’i fath sy’n canolbwyntio’n benodol ar brentisiaethau yng Nghymru. Mewn ymateb i’r adroddiad, mae City & Guilds a’r NTfW yn galw ar Lywodraeth Cymru i gyhoeddi datganiad clir ar bwrpas prentisiaethau sy’n cynnwys eglurder ar y grŵp oedran a dargedir a’r lefelau a fwriedir ar gyfer canlyniadau a symud ymlaen.\n“Trwy ofyn i Lywodraeth Cymru fod yn ddiamwys ar bwrpas a gwerth prentisiaethau, credwn y byddai unigolion yn gallu gwneud dewisiadau mwy gwybodus,” meddent. “Ond wrth greu eglurder ynglŷn â beth yw prentisiaeth a beth nad ydyw, mae angen i Lywodraeth Cymru ystyried yr effaith ar ddarpariaeth ar lefelau eraill.”\nYr ail beth y gelwir amdano yw sefydlu corff arweiniol i reoli ansawdd prentisiaethau ar lefel genedlaethol, yn cynnwys asesu perfformiad yn erbyn ansawdd, symud ymlaen, canlyniadau o ran cyflogaeth, ac effaith. Byddai’r corff hwn yn adrodd yn rheolaidd wrth Lywodraeth Cymru.\n“Bydd canolbwyntio ymdrech mewn un corff, yn hytrach na’i wasgaru ar draws sawl un, yn sicrhau eglurder ynghylch pwy sy’n pennu’r cyfeiriad a phwy sy’n rhoi atebolrwydd i’r system a bydd yn fwy cost-effeithiol o lawer,” meddai’r City & Guilds a’r NTfW.\n“Mae’n bwysig i unrhyw gorff arweiniol gael rhywfaint o annibyniaeth oddi wrth y llywodraeth er mwyn sicrhau cynaliadwyedd a sefydlogrwydd. Ond mae parhau i gydweithio’n agos â Llywodraeth Cymru fel partner allweddol yr un mor bwysig. Bydd sicrhau bod arweinyddiaeth a llywodraethiant y corff arweiniol yn iawn, gan ddefnyddio’r mesurau cywir yn hanfodol i’w lwyddiant hefyd.”\nY trydydd peth y gelwir amdano yw i Lywodraeth Cymru gynnal adolygiad cynhwysfawr o ardoll brentisiaethau’r Deyrnas Unedig yng nghyd-destun Cymru. Nod yr adolygiad hwn fydd bodloni anghenion cyflogwyr ac unigolion yng Nghymru, sicrhau cysondeb â systemau ledled y DU a pharhau i roi blaenoriaeth i brentisiaethau yng Nghymru.\n“Os nad yw’r ardoll ar gyfer y Deyrnas Unedig gyfan yn dod â manteision a gwerth i Gymru, mae angen adolygiad cynhwysfawr,” meddai City & Guilds a’r NTfW. “Mae angen i gyflogwyr yng Nghymru deimlo bod eu buddsoddiad yn cael effaith uniongyrchol a chadarnhaol ar eu hangen am sgiliau ac, yn ei dro, yn hybu symudedd cymdeithasol.\n“Mae sicrhau cysondeb â gwledydd eraill y Deyrnas Unedig yn bwysig hefyd i’w gwneud yn haws i weithwyr symud a gwneud sgiliau’n fwy trosglwyddadwy. Bydd hefyd yn caniatáu i gyflogwyr mawr, aml-safle sicrhau cysondeb yn y prentisiaethau a gynigir ledled y Deyrnas Unedig.\n“Bydd ardoll sgiliau ehangach yn fwy gwerthfawr i gyflogwyr ond awgrymwn y dylid parhau i roi blaenoriaeth i brentisiaethau er mwyn gwarantu cyflenwad parhaus o dalent newydd.”\nYmhlith argymhellion eraill City & Guilds a’r NTfW mae:\nAdolygu’r polisi pob-oed a’r polisi cyfredol ar brentisiaethau lefel 2 a lefel 3;\nGalluogi’r system brentisiaethau, yn cynnwys gwaith adolygu a datblygu cymwysterau, i ymateb yn gynt i ofynion y farchnad lafur;\nDatblygu dangosyddion perfformiad i ddangos rhagoriaeth ac effaith mewn prentisiaethau a defnyddio’r rhain i gyfrannu at fframweithiau arolygu a fframweithiau ansawdd eraill;\nSefydlu’r nifer gorau posibl o fframweithiau prentisiaethau fel y gall cyflogwyr yng Nghymru fodloni gofynion y farchnad lafur yn awr ac yn y dyfodol a sicrhau bod pobl yn gallu symud ymlaen i alwedigaethau â blaenoriaeth;\nSefydlu meini prawf ar gyfer dethol darparwyr gan flaenoriaethu: ansawdd addysgu, dysgu ac asesu; rheoli perfformiad isgontractwyr; a rheoli cyllid er mwyn sicrhau canlyniadau da.\nGofynnwyd i awduron yr adroddiad, David Sherlock CBE a Nicky Perry MBE o Beyond Standards, i ymchwilio a dadansoddi lled a dyfnder y Rhaglen Brentisiaethau yng Nghymru a sut y mae unigolion ac economi Cymru yn elwa ohoni.\nCynhaliwyd yr ymchwil rhwng Mehefin a Thachwedd 2018 ac roedd yn cynnwys adolygu nifer fawr o gyhoeddiadau diweddar sy’n berthnasol i brentisiaethau yng Nghymru, ynghyd â chyfweliadau gyda chyflogwyr, darparwyr hyfforddiant ar gyfer prentisiaethau, colegau addysg bellach, cyrff cynrychiadol a swyddogion y llywodraeth.\nDywedodd Sarah John, Cadeirydd NTfW: ”Mae pawb ohonom yn frwd dros swyddogaeth prentisiaethau yn creu economi fodern lwyddiannus a\nchymdeithas decach yng Nghymru. Yn ogystal â chredu mewn gwella, rydym yn awyddus i ddylanwadu ar y gwaith o lunio dyfodol i Gymru lle mae pawb yn elwa a helpu i gyflawni hynny.\n“O’r holl newidiadau a nodir yn yr adroddiad, cyflymder ac ystwythder wrth ffurfio a gweithredu polisïau sydd ar frig y rhestr. Ceir teimlad llethol bod newidiadau angenrheidiol yn digwydd yn rhy araf.\n“Mae hynny’n her os yw Cymru’n mynd i ymateb yn gadarnhaol ac yn effeithiol i’r galw am sgiliau newydd a mwy o sgiliau. Mae rhai o’r fframweithiau prentisiaethau wedi dyddio a bydd angen eu hadfywio’n sydyn ac mewn ymateb i anghenion cyflogwyr a’r farchnad lafur.\n“Mae’r adroddiad yn nodi hefyd bod gennym lawer i fod yn falch ohono. Nod y galwadau ar i Lywodraeth Cymru weithredu yw rhoi hwb ymlaen i’r drafodaeth am ansawdd y Rhaglen Brentisiaethau ac mae’n bosibl i’r galwadau hynny gael effaith ar unwaith.”\nDywedodd Kirstie Donnelly, Rheolwr Gyfarwyddwr City & Guilds, DigitalMe ac ILM: “Mae prentisiaethau’n hanfodol er mwyn datgloi talentau, galluogi symudedd cymdeithasol a hybu twf economaidd yng Nghymru. Yn awr, gydag ansicrwydd Brexit a mwy o fylchau sgiliau a phrinder sgiliau, daeth yn bryd i Lywodraeth Cymru edrych yn ofalus ar y ddarpariaeth o ran prentisiaethau a chymryd camau pendant.\n“Mae’r adroddiad hwn yn dangos pa mor bwysig yw cael system brentisiaethau sy’n galluogi cyflogwyr i’w hymgorffori’n llwyr yn eu busnesau. Croesawyd yr egwyddorion a fabwysiadwyd gan Lywodraeth Cymru ond mae yna newidiadau yr hoffai pobl eu gweld.\n“Mae prentisiaethau’n arwain at well swyddi, symud ymlaen yn eich gyrfa, bod yn fwy cynhyrchiol, ac at leihau effaith prinder sgiliau. Credwn y gall ein hargymhellion ni fynd i’r afael â’r heriau a ddatgelir gan adroddiad Beyond Standards ac, os cânt eu gweithredu, byddant yn gosod Cymru ar y llwybr i lwyddiant.”\nDywedodd awduron yr adroddiad, David Sherlock a Nicky Perry: Rydym yn ddiolchgar i’r llu o gyflogwyr, darparwyr Prentisiaethau a swyddogion yng Nghymru a ddywedodd eu barn wrthym. Dywedon nhw wrthym fod y system Brentisiaethau yng Nghymru’n ffynnu a’i bod wedi osgoi llawer o’r camgymeriadau a wnaed mewn mannau eraill. Ond fe ddywedon nhw hefyd mai dyma’r adeg i wneud penderfyniadau eofn a allai sicrhau mai Cymru yw’r lle gorau yn y Deyrnas Unedig i recriwtio gweithwyr medrus iawn.\nRydym ni’n credu yn y weledigaeth obeithiol honno. Mae ein hadroddiad yn awgrymu rhai o’r camau cyntaf at wireddu hynny.\n« Tesco a Hyfforddiant Rathbone darparu cyfleoedd ar gyfer dros 200 allan o bobl ifanc yn gweithio yn Ne Cymru — Jared yn cyflawni ei holl dargedau »


Ymdopi ag afiechyd - Dewis Cymru\nMae’n naturiol i rieni ddymuno amddiffyn eu plant, felly mae’n anodd gweld anghysur a dioddefaint plentyn pan fydd yn sâl.\nEr bod llawer o afiechydon difrifol plentyndod wedi cael eu dileu erbyn hyn o ganlyniad i imiwneiddio, mae’n berffaith normal i blant a phobl ifanc fynd yn sâl, weithiau sawl gwaith mewn blwyddyn.\nYn ffodus, mae’r mwyafrif o afiechydon yn fyrhoedlog ac nid ydynt yn ddifrifol, e.e. peswch, annwyd a heintiau’r bola, ac ar ôl ychydig o ddyddiau bydd y mwyafrif o blant yn ôl ar eu traed.\nEr nad yw afiechydon fel y frech goch, clwy’r pennau a’r pas wedi cael eu dileu, mae brechu yn ystod plentyndod fel rhan o’r drefn yn golygu bod systemau imiwnedd plant erbyn hyn yn gallu eu hymladd yn well. Ceisiwch beidio â phoeni gormod os bydd eich plentyn yn dal un o’r afiechydon plentyndod annymunol hyn - mae plant yn gydnerth a bydd y mwyafrif yn ymadfer yn llawn heb ddatblygu unrhyw gymhlethdodau.\nCaiff rhai plant eu geni gyda chyflwr hirdymor neu gronig, a fydd efallai’n effeithio ar eu bywyd bob dydd neu fel arall. Mae cyflyrau fel asthma a diabetes yn gymharol gyffredin ac fel arfer maent yn gallu cael eu trin gyda meddyginiaeth neu bigiadau rheolaidd. Mae llawer o blant sydd ag afiechydon cronig yn arwain bywydau cwbl normal gyda chymharol ychydig o apwyntiadau meddygol.\nYn anffodus, bydd rhai plant a phobl ifanc yn cael eu geni - neu’n derbyn diagnosis yn hwyrach mewn plentyndod - gydag anhwylderau mwy difrifol, a rhai sydd hyd yn oed yn bygwth bywyd, a fydd efallai’n golygu gofal cyson a dwys. Os bydd salwch y plentyn yn golygu eu bod yn colli’r ysgol yn rheolaidd, mae’n bosibl y bydd yr awdurdod addysg lleol yn gwneud trefniadau iddo ddysgu mewn lleoliad arall, e.e. gartref neu yn yr ysbyty.\nMae’n gallu peri straen a blinder sylweddol gofalu am blentyn â salwch neu anabledd hirdymor, neu blentyn ag anghenion meddygol ychwanegol; fodd bynnag, mae’n bwysig sylweddoli eich bod yn rhiant ofalwr. Mae hyn yn golygu y gall fod modd i chi gael cefnogaeth oddi wrth eich cyngor lleol, e.e. gofal seibiant.


Mae Jon yn estyn am y sêr\nNid yn unig mae wedi graddio gyda BA Dylunio Graffig, ond mae hefyd wedi cael cynnig interniaeth gyda’r Amgueddfa Wyddoniaeth lle bydd yn helpu i guradu arddangosfa am Apollo 8.\nRoedd Jon yn un o 11 o fyfyrwyr Dylunio Graffig yng Ngwobrau Dylunwyr Newydd Llundain eleni. Meddai: “Roedd hi’n adeg brysur. Cawsom ni wythnos i drefnu pethau ac wedyn cawsom ni wythnos lawn o gyfarfod â phobl, cynnal cyfweliadau, arddangos ein gwaith.”\nEnillodd Jon y wobr ar gyfer Amgueddfeydd Gwyddoniaeth am arddangosfa sydd ar fin cael ei chynnal am daith Apollo 8. Bydd hefyd yn gweithio ar brosiect Future Expo. Meddai: “Mae’n anhygoel! Pan oeddwn i yn Llundain ar gyfer Gwobrau’r Dylunwyr Newydd, ces i syniad bras o beth allai fy niwrnod gwaith i fod a ches i amser arbennig.”\nMeddai Cyfarwyddwraig Cwrs BA Dylunio Graffig, Donna Williams: “Mae Jon yn enillydd teilwng iawn. Roedd e’n fyfyriwr eithriadol gyda phortffolio amrywiol, cyffrous a medrus. Rydyn ni wrth ein bodd ei fod wedi cael ei gydnabod a’i nodi am ei ddoniau. Achubodd Jon ar bob cyfle i ddefnyddio’r holl gyfleusterau arbennig sydd ar gael yng Ngholeg Celf Abertawe yn Y Drindod Dewi Sant. Erbyn hyn mae cynigion swydd yn gwibio atom ni o bob cyfeiriad. Yn y Brifysgol, rydyn ni’n gweithio’n agos iawn gyda phob un o’n myfyrwyr. Mae wedi bod yn hyfryd i lawer o’n graddedigion sy’n cael llawer o ddiddordeb a chynigion gan gwmnïau proffil uchel. Mae rhai o’r cwmnïau hyn yn dewis cyfweld myfyriwr o Goleg Celf Abertawe yn unig. Rydyn ni’n gyffrous ac yn hapus dros ben ar gyfer ein graddedigion.”\nCafodd Jon hefyd gynnig interniaeth tair wythnos yn gweithio i’r cwmni cardiau ar-lein Moonpig, yn eu swyddfeydd yn Llundain, roedd hwn yn gwmni arall a gysylltodd ag e yng Ngwobrau’r Dylunwyr Newydd.\nCynhelir Gwobrau’r Dylunwyr Newydd yn y Ganolfan Dylunio Busnes yn Llundain, a hwn yw’r digwyddiad dylunio pwysicaf yn y DU sy’n sicrhau bod cylch oes y diwydiant dylunio yn parhau ac yn ffynnu. Mae’n dod ag addysg ddylunio, defnyddwyr dylunio a’r diwydiant dylunio i ddathlu a chydnabod y to nesaf o ddylunwyr graddedig. Mae hwn yn ddigwyddiad rheolaidd ar gyfer y cyrsiau sy’n seiliedig ar ddylunio a gynigir yng Ngholeg Celf Abertawe Y Drindod Dewi Sant.\nMeddai Jon: “Mae’n amhosibl i mi fynegi faint rwyf wedi mwynhau fy nghwrs. Mae’r holl ddarlithwyr yn gwneud popeth mor hamddenol, mor braf, mae’r cyfleusterau’n gaffaeliad ychwanegol i’r cwrs. Mae rhyw swyn arbennig yn perthyn i’r lle. Bydda i’n gweld eisiau’r darlithoedd fwyaf. Mae’r cyfleusterau’n anhygoel!”


cy > our_council > achieving_our_vision > Bro Ddiogel a Chynhwysol\nRydym eisiau Bro ddiogel a chynhwysol\nByddwn yn gweithio gyda'n partneriaid i:\nLeihau tlodi ac ynysu cymdeithasol\nCynnig tai o safon a chymunedau diogel\nFel rhan o fenter adfywio gwledig Cymunedau Gwledig Creadigol rydym yn gweithio gyda chymunedau i ddatblygu projectau arloesol a fydd yn creu buddion cymdeithasol ac economaidd hirdymor. Byddwn yn parhau i gynnig ystod o brojectau. Mae hyn yn cynnwys cynllun bwrsariaeth Ysbrydoli’r Fro sy'n rhoi cyngor ariannol ac ymgynghorol i bobl ifanc sy'n ceisio rhoi eu syniadau busnes neu fentrau cymunedol ar waith.\nBydd cyllid o Gronfa Trechu Tlodi Llywodraeth Cymru yn gymorth i'r Cyngor a'i bartneriaid o ran darparu projectau adfywio yn Y Barri. Mae’r projectau canlynol yn cael eu cefnogi gan fuddsoddiad y sector cyhoeddus, preifat a’r trydydd sector:\nMae’r Cyngor hefyd yn comisiynu eiddo newydd i gynyddu nifer y tai cymdeithasol yn y Fro i ddiwallu anghenion lleol. Bydd y Cyngor yn adeiladu’r tai Cyngor newydd cyntaf yn y Sir ers 17 mlynedd ac mae £3 miliwn wedi’i neilltuo ar gyfer adeiladu’r tai newydd yn 2016/17. Mae’r cynlluniau ar gyfer y tai newydd, a fydd yn cael eu hadeiladu ar dir ger Holm View a Francis Road yn Y Barri, yn cael eu cwblhau ar hyn o bryd a disgwylir i geisiadau am ganiatâd cynllunio gael eu cyflwyno yn yr wythnosau nesaf. Os rhoddir caniatâd cynllunio bydd y gwaith adeiladu ar safle Francis Road yn gallu dechrau mor gynnar â mis Medi 2016.\nMae hyn yn ychwanegol i’r gwaith helaeth sy’n cael ei wneud ar dai cyngor fel rhan o'r Safon Ansawdd Tai Cymru sy'n gwella safon tai ledled y Fro.


Dadlwythwch Apk InstaZero ar gyfer Android [Dilynwyr Am Ddim 2022]\nEbrill 19, 2022 Ionawr 24, 2022 by romili\nYdych chi'n chwilio am app Android i gaffael hoffterau, dilynwyr a sylwadau diderfyn a real ar Instagram? Os yw eich ateb yn gadarnhaol, yna dyma app i mi. Gallwch chi lawrlwytho'r InstaZero Apk diweddaraf.\nGallwch chi dyfu eich busnes a hyrwyddo'ch cynhyrchion a'ch gwasanaethau ar Instagram. Mae'n blatfform cyfryngau cymdeithasol gyda mwy na1 biliwn o ddefnyddwyr cofrestredig o bob cwr o'r byd.\nBeth yw InstaZero Apk?\nMae InstaZero Apk yn wefan yn ogystal ag Ap ar gyfer Instagram. Mae'n cynnig hoffterau, sylwadau a dilynwyr am ddim ar eich proffiliau Insta. Yno, gallwch ddod o hyd i wasanaethau diderfyn y gallwch eu cael ar unwaith. Ar ben hynny, mae'r rheini'n real a gallwch chi gaffael y rheini'n hawdd gan nad oes angen dilysu dynol.\nMae hefyd yn cynnig barn, pleidleisiau a chalonnau. Gall hynny fod yn eithaf defnyddiol i'r rhai sy'n ceisio tyfu eu busnes. Mae Instagram yn cael ei ystyried yn un o'r llwyfannau enwocaf a defnyddiol i fusnesau. Felly, gallwch chi ymuno â'r fforwm a dechrau hyrwyddo'ch busnes eich hun waeth beth fo'ch unigolyn neu gwmni.\nFodd bynnag, mae hyn yn a Dilynwyr am ddim platfform a gallwch fanteisio ar fwy na 10 gwasanaeth. Gallwch gael nifer anghyfyngedig o adolygiadau cadarnhaol. Fel y gwyddoch, mae'r bobl hyn yn cael eu denu at yr eitemau hynny y mae cwsmeriaid yn eu hedmygu. Felly, os ydych chi'n hyrwyddo unrhyw gynnyrch, ond nad oes adolygiadau, yna mae'n ddiwerth.\nNi fydd unrhyw un a fydd yn prynu neu'n defnyddio'ch cynnyrch. Oherwydd bod angen i chi adeiladu ymddiriedaeth wrth agor adolygiadau ar y cynnyrch. Yna bydd pobl yn gweld y rheini ac yn ymddiried yn eich cynnyrch. Dyna sut y byddwch chi'n gallu gwerthu'ch gwasanaethau neu'ch cynhyrchion. Fodd bynnag, nid yw hynny'n dod yn hawdd oherwydd Insta Zero Apk.\nSut i Ddefnyddio Insta Zero Apk Ar Ffonau Symudol Android?\nEr mwyn defnyddio'r app, mae angen i chi lawrlwytho a gosod yr ap ar eich ffonau. Felly, ar gyfer hynny, fe gewch ffeil pecyn ar gyfer Androids yn arbennig. Byddwch yn cael y ffeil pecyn honno ar ddiwedd y dudalen hon. Yn ddiweddarach byddwch yn gallu gosod hynny trwy glicio neu dapio ar ffeil y pecyn yn unig.\nY peth gorau i'r cefnogwyr yw ei fod yn rhad ac am ddim. Nid oes angen ichi fynd trwy wiriad dynol nac unrhyw broses debyg arall. Ar ben hynny, nid oes angen i chi gasglu nac ennill darnau arian ac yna defnyddio'r rheini i gael gwasanaethau. Oherwydd ei fod yn rhad ac am ddim a does ond angen i chi nodi enw defnyddiwr i gael dilynwyr.\nFodd bynnag, bydd yn rhaid i chi fewngofnodi gyda'ch cyfrif yr ydych am gael hoffterau, dilynwyr neu opsiynau eraill arno. Yna gallwch ddefnyddio unrhyw un o'r nodweddion ar ôl i chi fewngofnodi i'r app. Mae teclyn gwe o InstaZero ond gallwch gael gwell gwasanaethau yn yr App. Felly, byddwn yn argymell ichi lawrlwytho a defnyddio'r app.\nA yw InstaZero yn Ddiogel ac yn Real?\nFel y gwyddoch mai ap trydydd parti yw hwn. Felly, ni chaniateir i InstaZero Apk ei ddefnyddio ar Instagram. Oherwydd bod hyn mewn gwirionedd yn trin algorithm Instagram. Felly, mae'n cael ei wahardd yn llym. Fodd bynnag, mae'n real ac yn gweithio'n berffaith. Ond nid yw'n ddiogel o gwbl.\nGall awdurdodau atal neu rwystro'ch cyfrifon yn barhaol. Felly, bydd yn rhaid i chi ddefnyddio'r offeryn yn ddoeth. Os ydych chi'n defnyddio'r teclyn trwy gadw gape amser yna bydd yn ddiogel. Ond o hyd, mae angen i chi gymryd gofal a pheidiwch â'i ddefnyddio fwy nag unwaith yr wythnos.\nMae yna dunelli o apiau o'r fath lle gallwch chi gael nifer anghyfyngedig o hoff bethau ar unwaith, dilynwyr, sylwadau a gwasanaethau eraill.\nByddwn yn wir yn argymell ichi roi cynnig ar yr app trwy ei lawrlwytho a'i osod ar eich ffonau symudol Android yn unig. Felly, dyma isod y ddolen y gallwch ei defnyddio i lawrlwytho'r app.\nCategorïau apps, offer Tags Dilynwyr am ddim, Insta Zero Apk, InstaZero Apk, Lawrlwytho InstaZero Apk llywio Post\nApk Diablo Immortal Dadlwythiad Am Ddim Ar gyfer Android [Alpha 2022]\nDadlwythiad Apk Instander Ar gyfer Android [Mod Insragram 2022]


Ymddiriedolaeth GIG Gwasanaethau Ambiwlans Cymru - Milwr wedi’i ysbrydoli gan yr ymdrech Covid-19 yn ymuno gyda Gwasanaeth Ambiwlans Cymru\nMilwr wedi’i ysbrydoli gan yr ymdrech Covid-19 yn ymuno gyda Gwasanaeth Ambiwlans Cymru\nMAE milwr gafodd ei ysbrydoli gan ei waith gyda Gwasanaeth Ambiwlans Cymru yn ystod pandemig Covid-19 wedi gadael y Fyddin i ddilyn gyrfa fel parafeddyg.\nRoedd y Marchfilwr Bernard McHugh, o Fataliwn 1af y Gatrawd Wyddelig Frenhinol, yn un o 100 o filwyr y Fyddin Brydeinig fu’n cefnogi ymdrechion Covid-19 yr Ymddiriedolaeth trwy yrru a diheintio cerbydau ambiwlans pan oedd y pandemig ar ei anterth.\nGwnaeth y milwr 23 oed fwynhau’r dasg gymaint nes ei fod wedi sicrhau swydd fel cymhorthydd gofal brys ym Mangor, Gwynedd, a bydd yn dechrau ar ei swydd newydd ym mis Tachwedd.\nDywedodd y Marchfilwr McHugh: “Rydw i wedi gwybod erioed fy mod i eisiau cael swydd gwasanaeth cyhoeddus, p’un ai gyda’r heddlu neu’r gwasanaethau tân neu ambiwlans.\n“Yn fy arddegau fe wnes i wirfoddoli gydag Amddiffyn Sifil Iwerddon, sy’n cefnogi gwasanaethau brys rheng flaen, a dyna lle dechreuodd yr ysfa i fod yn aelod o’r gwasanaeth ambiwlans.\n“Es i’r coleg i fod yn dechnegydd meddygol brys, ond daeth y cyfle i ymuno gyda’r Fyddin ac roedd yn gyfle rhy dda i’w wrthod.”\nErs dod yn aelod o’r Gatrawd Wyddelig Frehinol yn 2016 bu’n gwasanaethu yn Afghanistan fel rhan o’r ymgyrch Amddiffyn Lluoedd NATO, ac mae wedi bod i Norwy ar ymarfer graddfa fawr hefyd.\nEi rôl yn cefnogi Gwasanaeth Ambiwlans Cymru yn ystod y pandemig Covid-19 oedd gyrru ambiwlansau yn ardal Caernarfon, gan ryddhau parafeddygon i drin cleifion.\nDywedodd: “Wrth fynd i wrthdrawiad ar y ffordd un diwrnod y cafodd y fflam ei ailgynnau, a dyna pryd roeddwn i’n gwybod beth roeddwn i’n ddymuno ei wneud.\n“Dyna’r alwad trawma cyntaf i mi fynd iddo ac roeddwn i’n meddwl fy mod wedi ymdrin ag ef yn dda iawn.\n“Ni wnaeth fy llorio’n emosiynol, a dyna pryd y gwnes i ddechrau meddwl yn ddifrifol am ddilyn gyrfa yn y gwasanaeth.\n“Rwy’n mwynhau helpu pobl, a phan mae cleifion yn diolch i chi am yr hyn rydych chi wedi’i wneud, mae’n deimlad sy’n rhoi boddhad mawr.”\nBydd y Marchfilwr McHugh, o Swydd Tipperary, Iwerddon, yn wreiddiol yn adleoli i Ogledd Cymru yn yr hydref gyda’i barnter, sydd hefyd wedi sicrhau swydd fel cymhorthydd gofal iechyd.\nDywedodd: “Bu’n benderfyniad newid bywyd i adleoli, ond mae fy nheulu a’m ffrindiau wrth fy modd – mae fy nheulu’n enwedig wedi fy annog i ddilyn gyrfa ym maes parafeddygaeth bob amser.\n“Pan es i nôl i orsaf Caernarfon i ddweud wrth y criwiau roeddwn i wedi bod yn gweithio gyda nhw fy mod i wedi cael y swydd, roedden nhw’n llawn cyffro. Maen nhw’n rhai o’r bobl garedicaf rydw i wedi’u cyfarfod erioed.\n“Byddaf yn ymuno fel cymhorthydd gofal brys, ac rydw i’n hapus iawn ynghylch hynny, ond y nod yn y pen draw ydi bod yn barafeddyg.\n“Rwy’n gwybod y gwnaiff hynny gymryd amser, ond rydw i’n fodlon gweithio’n galed.”\nDywedodd Lee Brooks, Cyfarwyddwr Gweithrediadau yng Ngwasanaeth Ambiwlans Cymru: “Rydym ni wrth ein boddau fod y Marchfilwr McHugh wedi penderfynu dilyn gyrfa yn y gwasanaeth ambiwlans, er gwaethaf yr herian rydym ni wedi’i gael gan ein cydweithwyr milwrol am fachu un o’u rhai nhw.\n“Mae’r Marchfilwr McHugh yn meddu ar gyfoeth o brofiad a fydd yn talu ar ei ganfed iddo fel cymhorthydd gofal brys yn gwasanaethu cymunedau yng ngogledd Cymru, ac rydym yn edrych ymlaen ato’n ymuno gyda’r teulu.”\nYchwanegodd yr Uwchgapten Nigel Campbell, 1 Royal Irish: “Mae Gwasanaeth Ambiwlans Cymru wedi ennill unigolyn ymroddedig a chydnerth a fydd yn ddiamau’n datblygu i fod yn aelod pwysig o’u tîm.\n“Dymunwn y gorau i’r Marchfilwr McHugh yn ei yrfa newydd, a diolchwn iddo am ei wasanaeth.”\nYn gynharach y mis hwn cyflwynodd yr Ymddiriedolaeth blac coffa i luoedd y Gatrawd Wyddelig Frenhinol yn Clive Barracks, Tern Hill, Swydd Amwythig, i ddiolch am eu cefnogaeth.\nDywedodd y Rheolwr Gweithrediadau Ambiwlans, Heather Ransom, a wnaeth y cyflwyniad: “Mae gennym ni berthynas hirhoedlog gyda’r sector milwrol ac roeddem ni’n ffodus iawn i gael eu cefnogaeth trwy gydol y pandemig.\n“Gwnaeth eu cael nhw gyda ni ein rhoi ni yn y sefyllfa orau posibl yn ystod yr hyn sydd wedi bod y cyfnod mwyaf heriol yn ein hanes.\n“Cafodd eu presenoldeb dderbyniad da gan gydweithwyr a chleifion fel ei gilydd, ac roeddem ni wrth ein boddau’n mynd i’r baracs a chyflwyno plac i nodi ein gwerthfawrogiad.”\nYchwanegodd yr Uwchgapten Campbell: “Roedd gweithio gyda dynion a merched Gwasanaeth Ambiwlans Cymru yn ystod ‘Operation Rescript’ yn anrhydedd.\n“Croesawyd ein timau o’r dechrau, ac roedd yn wych gweld sut roedd ein set sgiliau ni’n trosi mor dda i sefyllfa anodd a heriol.\n“Mae ein milwyr ni wedi dysgu gwersi gwerthfawr yn ystod eu cyfnod yng Nghymru a fydd o fudd mawr iddyn nhw yn y dyfodol.\n“Roedd yn bleser croesawu rhai o dîm y gwasanaeth ambiwlans i Tern Hill i ddangos ein gwerthfawrogiad am yr holl waith caled maen nhw wedi’i wneud ac yn parhau i’w wneud.”\nUn arall o blith milwyr y Gatrawd Wyddelig Frenhinol wnaeth gefnogi ymdrechion Covid-19 yr Ymddiriedolaeth oedd yr Is-Gorpral Colin Scott, fu’n gweithio ochr yn ochr â Chymorthyddion Fflyd yn Sir y Fflint a Wrecsam i ddiheintio ambiwlansau.\nWrth ddisgrifio’r profiad hwn dywedodd y gwr 32 oed: “Dyma’r ail dro i mi gael y dasg o gefnogi’r Gwasanaeth Iechyd Gwladol, ar ôl bod yn gyrru staff rheng flaen i’w gwaith pan gawsom ni eira trwm yn Swydd Amwythig ychydig o flynyddoedd yn ôl.\n“Fe wnes i fwynhau fy amser gyda Gwasanaeth Ambiwlans Cymru yn fawr iawn; roedd pawb yn groesawgar ac wedi dangos proffesiynoldeb i’r eithaf.\n“Roedd yn dasg hollol wahanol i’r hyn rydw i wedi arfer gydag ef, ond roeddwn i’n fwy na bodlon bod yn rhan o ymdrech Covid-19 y wlad.”\nDarllenwch stori’r Is-Gorpral Scott yn llawn yma.\nCafodd mwy na 20,000 o aelodau’r sector milwrol y dasg o gefnogi gwasanaethau cyhoeddus ar draws y Deyrnas Unedig yn ystod y pandemig fel rhan o ‘Operation Rescript’.\nCefnogwyd Gwasanaeth Ambiwlans Cymru gan filwyr Bataliwn 1af Y Reifflau a 3ydd Bataliwn y Cymru Brenhinol hefyd pan oedd y pandemig ar ei anterth.\nMae cefnogaeth y sector milwrol i’r gwasanaeth ambiwlans dan yr hyn sy’n cael ei adnabod fel Cymorth Milwrol i’r Awdurdodau Sifil wedi dirwyn i ben yn awr.\nCliciwch yma i chwilio am swyddi gwag gyda Gwasanaeth Ambiwlans Cymru.\nLLUN: Mae’r Marchfilwr Bernard McHugh yn gadael y Fyddin i ddilyn gyrfa gyda Gwasanaeth Ambiwlans Cymru.\nRheolwr Gweithrediadau Ambiwlans, Heather Ransom, yn cyflwyno plac coffa i Fataliwn 1af y Gatrawd Wyddelig Frenhinol ym Maracs Clive yn Swydd Amwythig. Credyd: Stuart Hay Photography.\nCysylltwch gyda’r Pennaeth Cyfathrebu, Lois Hough, ar 01745 778671 neu Lois.Hough@wales.nhs.uk os hoffech chi gael rhagor o wybodaeth, os gwelwch yn dda.\nParafeddyg nad oedd ar ddyletswydd yn cyflawni adfywio cardio-pwlmonaidd ar ei wr\nGwnaeth Phil Wilkins roi cywasgiadau ac anadliadau adfer i’w wraig ers 20 mlynedd, Cerys, ar ôl iddi lewygu’n ddirybudd yn eu cartref yn Mhentrebach y dydd Gwener cyn diwethaf.\nGwobr y diwydiant i Wasanaeth Ambiwlans Cymru\nMae Gwasanaeth Ambiwlans Cymru wedi ennill un o wobrau arobryn y diwydiant\nTrechu’r Ffliw: Stori Pete\nRoedd Pete Brown yn 27 oed pan ddatblygodd symptomau’r ffliw, ond gwnaeth ei ddirywiad cyflym olygu ei gludo i uned gofal dwys a’i roi mewn coma.\nWythnos Ryngwladol yr Ystafell Reoli 2020 – dewch i gyfarfod ein harwyr di-glod\nMae’r digwyddiad wythnos o hyd yn cydnabod gwaith cydweithwyr ystafell reoli ledled y byd sy’n gweithio 24 awr y dydd, 365 diwrnod y flwyddyn, i gadw cymunedau’n ddiogel.


Ymgeiswyr o'r UE - Astudio - Prifysgol Caerdydd\nMae Prifysgol Caerdydd yn gymuned ryngwladol, ac rydym yn gwerthfawrogi ein myfyrwyr a'n staff sy'n dod o bob cwr o'r byd i astudio a gweithio yma.\nMae gennym 7,500 o fyfyrwyr o'r UE a thu hwnt, a 6,800 o staff o 78 o wledydd. Mae gennym gynfyfyrwyr mewn 180 o wledydd. Mae'r amrywiaeth hon yn meithrin creadigrwydd ac arloesedd, ac mae'n rhan hollbwysig o'n diwylliant.\nYmgeiswyr ar gyfer cyrsiau sy’n dechrau yn 2019\nBydd myfyrwyr o'r UE sy'n bwriadu astudio yng Nghymru ar gyfer blwyddyn academaidd 2019/20 yn talu'r un ffioedd dysgu a myfyrwyr o Gymru ac yn gymwys i dderbyn benthyciadau a/neu grantiau gan Gyllid Myfyrwyr Cymru. Bydd myfyrwyr sy'n gymwys yn derbyn y gefnogaeth ar gyfer hyd eu cwrs.\nRhagor o wybodaeth am y gefnogaeth ariannol i fyfyrwyr o'r UE sy'n gwneud cais ar gyfer 2019/20.\nOs oes gennych unrhyw gwestiynau, cysylltwch â ni drwy ebostio enquiry@caerdydd.ac.uk.\nYmgeiswyr ar gyfer cyrsiau sy’n dechrau yn 2018\nBydd darpar fyfyrwyr o’r UE sy’n gwneud cais am le ar gyfer blwyddyn academaidd 2018/19, yn gymwys i gyflwyno cais am gymorth ariannol i dalu eu ffioedd dysgu.\nOs bydd y DU yn gadael yr UE yn ystod astudiaethau'r myfyrwyr hynny, ni fydd eu telerau cyllid yn newid.\nRhagor o wybodaeth am y gefnogaeth ariannol i fyfyrwyr o'r UE sy'n gwneud cais ar gyfer 2018/19.\nGofynion preswylio y DU ar gyfer gwladolion yr Ardal Economaidd Ewropeaidd a'r Swistir\nMae gan wladolion yr AEE a'r Swistir ryddid i ddod i mewn i'r DU, a hawl awtomatig i breswylio yma am hyd at dri mis. Ar ôl y cyfnod hwn, i aros yn y DU bydd yn rhaid i chi ddefnyddio eich hawl Cytuniad i breswylio. Mae arfer hawliau Cytuniad yn cynnwys gwneud un o'r pum gweithgaredd canlynol:\nastudio (gydag 'yswiriant iechyd cynhwysfawr')\nhunangynhaliol (gydag yswiriant iechyd cynhwysfawr)\nchwilio am waith.\nNid oes angen i chi wneud cais am unrhyw ddogfen i gadarnhau eich statws preswylio, ond efallai yr hoffech wneud hynny i gael tystiolaeth o'ch hawliau ac i dawelu eich meddwl.\nOs ydych am wneud hynny, gallwch wneud cais am Dystysgrif Cofrestriad neu, os ydych yn bodloni'r gofynion, statws Preswyliwr Parhaus. Gallai aelodau teulu gwladolion yr AEE sy'n arfer eu hawliau Cytuniad hefyd fod yn gymwys i breswylio yn y DU.\nMae rhagor o wybodaeth am y gofynion llawn a'r broses ar gael ar dudalennau'r Swyddfa Gartref a thrwy Gyngor y DU ar gyfer Materion Myfyrwyr Rhyngwladol. Mae ein tîm Cymorth i Fyfyrwyr Rhyngwladol hefyd yn gallu helpu myfyrwyr o'r AEE a'r Swistir a'u teuluoedd.\nDarllenwch neges yr Is-ganghellor yn dilyn y cyhoeddiad am Brexit.\nDarllenwch neges ddiweddaraf yr Is-ganghellor am yr heriau sydd wedi'u creu o ganlyniad i'r bleidlais.\nEU student funding guarantee\nThe Welsh Government has guaranteed that EU students applying for a place at Welsh universities in 2018/19 will be eligible for loans and grants.\nEU students: Study in Wales\nInformation for EU students , 1.4 MB


Mae Kirsty Williams, gweinidog addysg Cymru wedi cyhoeddi heddiw (10/11/20) na fydd arholiadau TGAU, UG na Lefel A yn cael eu cynnal yn 2021. Dywedodd y byddai graddau’r myfyrwyr yn seiliedig ar asesiadau allanol ac asesiadau dan reolaeth fewnol.\nBwriad y Llywodraeth yw defnyddio asesiadau a fydd yn cael eu gwneud dan oruchwyliaeth athrawon fel sail i ganlyniadau. Bydd yr asesiadau hyn yn cael eu gosod a’u marcio’n allanol a byddant yn debygol o ddechrau yn ail hanner tymor y gwanwyn gyda rhyddid i ysgolion ddewis amser fyddai’n gweddu i’w cynnal.\nAr hyn o bryd, nid yw ysgolion wedi derbyn mwy o fanylion na’r hyn sydd yn y wasg ac felly mae llawer o gwestiynau i’w hateb, er enghraifft:\nBeth fydd natur yr asesiadau; fyddan nhw’n canolbwyntio ar elfennau o’r cwrs neu’n cwmpasu’r cyfan? Fydd dewis o asesiadau ar gael? Sawl asesiad fydd angen ar gyfer pob pwnc?\nFaint o ystyriaeth fydd yn cael ei roi i dasgau gwaith dosbarth, asesiadau a phrofion sydd wedi eu cynnal a’u marcio yn y dosbarth?\nFaint fydd gwaith cwrs neu waith ymarferol yn cyfrannu at radd disgyblion?\nFydd arholiadau allanol mis Ionawr yn cael eu cynnal?\nBeth fydd yn digwydd yn achos disgyblion blwyddyn 10 a 12? Fydd y trefniadau’r un fath ag oeddent yn 2020? Fydd disgwyl iddyn nhw wneud asesiadau allanol hefyd?\nBeth fydd yn digwydd yn achos cyrsiau galwedigaethol?\nAddewid y Gweinidog yw y bydd y pethau hyn yn cael eu trafod a’u penderfynu ym mis Rhagfyr gyda’r bwriad o rannu canllawiau a deunyddiau ategol i ysgolion yn nechrau tymor y gwanwyn. Fe fyddwn, fel ysgolion eraill, yn pwyso ar y Llywodraeth i roi arweiniad a chanllawiau mor fuan a phosibl fel y gallwn gynllunio trefniadau asesu; dyddiadau cyflwyno gwaith cwrs a ffug arholiadau mewnol cyn gynted ag y bo modd.\nByddwn yn cyfarfod gyda holl ddisgyblion blwyddyn 11 fory er mwyn rhannu gwybodaeth ac ateb cwestiynau a bydd Mrs Stanford yn gweld pawb yn y chweched dosbarth. Byddwn hefyd yn rhoi diweddariad i ddisgyblion, a chithau fel rhieni, pan fydd mwy o wybodaeth yn dod i law gan y llywodraeth a chan fwrdd arholi CBAC. Yn y cyfamser byddwn yn bwrw ati i weithio drwy’r manylebau diwygiedig a chynnal safon uchel o addysgu a dysgu.


Sgwrs gyda Cletwr | Blog Y Gyfnewidfa Arfer Da\nMai 14, 2019 Mehefin 12, 2019 / Good Practice Exchange\nYn ddiweddar galwasom i weld Karen yn Cletwr ar ôl clywed pethau gwych gan aderyn bach ynglŷn â’r gwaith y mae’n nhw’n ei wneud gyda chymuned Tre’r Ddôl yng Ngheredigion. Rydym yn y camau cynnar iawn o gynllunio digwyddiad sy’n arddangos sut mae’r gwasanaethau yn cael eu darparu yng nghymunedau gwledig ac roeddem am rannu’r blog ymddiddanol hwn cyn y digwyddiad.\nRydym yn glustiau i gyd i brosiectau arloesol a gwahanol ffyrdd o ddarparu gwasanaethau, waeth beth yw’r sefydliad na’r sector. Cysylltwch os oes gennych rywbeth yr hoffech ei rannu ynglŷn â’r ffordd yr ydych chi’n gwneud pethau’n wahanol.\nGallwch gofrestru ar gyfer ein digwyddiad Cymunedau Gwledig nawr\nBeth yw Cletwr?\nRydym yn sefydliad nad yw er elw a sefydlwyd i ddod â’r gymuned ynghyd i ddiogelu cyfleusterau a gwasanaethau hanfodol yn yr ardal wledig hon. Yn gyntaf oll: Mae Cletwr yn berchen i’r gymuned ac yn cael ei rhedeg ganddi. Rydym ni’n hoffi meddwl am Cletwr fel siop bentref “â thyrbo”!\nRwy’n gwrando ar y gymuned – os yw pobl yn gofyn i mi gyflenwi rhywbeth, os ydyn nhw am ei brynu, rydw i am ei gyflenwi. Os yw’n mynd yn hen, yna rwy’n gwybod nad dyna sydd ei eisiau arnynt ac ni fyddwn yn prynu dim mwy i mewn. Mae’n bwysig i ni fod yn ymatebol i’r hyn y mae ein cymuned ei eisiau.\nBeth oedd eich ysbrydoliaeth wrth greu Cletwr?\nY peth cyntaf – nid fi â’i creodd – y gymuned wnaeth hynny. Roedd ein hadeilad yn siop a gorsaf betrol, ac roedd wedi cau ers 2009. Roedd hyn yn golygu nad oedd unrhyw wasanaethau o gwbl yn y pentref.\nGofynnodd perchnogion y safle a oeddem yn dymuno agor siop – bu iddynt roi’r safle i ni heb orfod talu rhent am gyfnod i’w roi dan brawf. Cefnogodd Huw a Sue Cletwr i’r pen draw ac ni allwn ddiolch iddynt ddigon.\nBeth oedd y rhan fwyaf heriol o sefydlu Cletwr?\nYmdrin â disgwyliadau pobl. Mae gan bawb ddisgwyliadau gwahanol felly mae rheoli hyn yn gallu bod yn heriol i ni.\nBeth sy’n eich gwneud chi’n falch ynglŷn â Cletwr?\nI mi, y cynwysoldeb – mae’n gynnes ac mae teimlad o berthyn yma. Pan gerddwch i mewn, mae’n awyrgylch hyfryd. Rydym fel teulu bach – mae cymaint o bobl yn dweud hynny. Rydym ni wrth ein bodd bod Cletwr wedi dod â’r gymuned ynghyd.\nPa effaith y mae Cletwr wedi’i chael ar y gymuned?\nMae wirioneddol wedi dod â phawb ynghyd. Yn flaenorol, naill ai nid oedd pobl yn adnabod eu cymdogion hyd yn oed, neu eu bod yn adnabod eu cymdogion ond ddim yn ymwybodol o ba sgiliau sydd ganddynt. Pan maent yn dod i Cletwr, maent yn rhannu sgiliau a syniadau, meithrin perthnasoedd ac o ganlyniad, mae’r gymuned wedi tyfu.\nEr enghraifft, mae ein grŵp gwau a sgwrs wedi galluogi pobl yn y gymuned i addysgu y naill a’r llall ac mae wedi dod â phawb ynghyd. Mae wedi creu cymuned!\nMae’r effaith y mae Cletwr wedi’i chael ar bethau megis unigedd wedi bod yn wirioneddol wych. Rydym wedi gweld effaith pethau fel grwpiau gwau, siediau dynion, pob mathau o grwpiau ar gynwysoldeb cymdeithasol. Mae’n wych ei weld.\nRydym wedi rhoi toiledau i 3 ysgol yn yr ardal, gan ddefnyddio’r cynllun ‘Toilet Twinning’. Rydych chi’n gwneud cyfraniad tuag at y prosiect a chaiff eich toiled ei baru â thoiled mewn gwlad yn y trydydd byd, a gall pobl wneud cyfraniadau ariannol i gynnal eu toiled. Casglom oddeutu £2000 mewn 12 mis!\nCynllun arall yr ydym wedi’i ddechrau yw llyfrgell gonestrwydd llyfrau Cymraeg. Mae gennym lyfrgell yn cynnwys oddeutu 500 llyfr. Mae un o’n gwirfoddolwyr yn gwarchod y llyfrgell ble gall pobl fenthyca’r llyfr am fis am ddim. Dyma yw un o’r ffyrdd yr ydym yn annog pobl i ymgysylltu â diwylliant Cymru a’r iaith Gymraeg.\nO ran cynhyrchion a nwyddau, rydym yn ceisio cefnogi’r economi leol gymaint ag y gallwn. Rydym yn ceisio creu “Dyddiau Sadwrn Lleol” lle gall pobl ddod yma ar fore Sadwrn a phrynu pethau lleol gan bobl leol. Mae nifer o bobl yn hoff o wybod eu bod yn cefnogi pobl leol. Mae gennym bobl leol sy’n tyfu eu ffrwythau a’u llysiau eu hunain, ac os ydynt wedi tyfu gormodedd yna rydym ni’n eu prynu ganddynt. Rydym yn cael cynnyrch fel ffa cochion, riwbob, ciwcymbr – byddant ond yn cael eu compostio fel arall!\nY pleser mwyaf i mi yw gweld faint o effaith mae Cletwr yn ei chael ar eraill yn lleol. Er enghraifft, mae ein cyflenwr mefus wedi gorfod ychwanegu twnnel newydd oherwydd faint yr ydym yn eu prynu; rydym yn prynu cymaint ganddi. Mae gan un arall o’n cyflenwyr 1000 o ieir – cawsom sgyrsiau a dywedodd wrthym nad oedd yn gallu cynnal y galw. Mae ei wyau buarth mor boblogaidd yn Cletwr nes y bydd rhaid iddi brynu mwy o ieir yn yr haf!\nMae gennym fwy na 70 o gyflenwyr i’n siop bentref fach – mae ymdrin â’r anfonebau a thaliadau yn werth y gwaith, pan rydych yn gweld beth yw’r canlyniadau, a’ch bod yn gwybod bod yr arian yn mynd yn ôl i’r ardal.\nMae’n fwy anodd, ond rwy’n llawer fwy bodlon yn fy swydd. Yn ogystal, pan gawsom lawer o eira, roedd y silffoedd i gyd yn yr archfarchnadoedd yn wag…ond bu i’n danfoniadau ni i gyd gyrraedd. Ni wnaethom fethu un danfoniad.\nBeth yw eich cynlluniau ar gyfer dyfodol Cletwr?\nCawsom ein hadolygiadau strategol gyda’r bwrdd yr wythnos ddiwethaf. Cytunasom ein bod yn gwneud cymaint gyda’n gilydd, nawr mae angen i ni atgyfnerthu ac edrych ar beth ydym yn ei wneud yn dda, a pharhau gyda’r gwaith yr ydym yn ei wneud, datblygu ein staff a’n gwirfoddolwyr.\nRydym yn gwneud cymaint eisoes – mae’n bryd i ni anelu a chanolbwyntio, a sicrhau bod popeth yr ydym yn ei wneud yn parhau.\nByddwn wastad yn ymateb i anghenion y gymuned – os ydych am wneud rhywbeth, os ydych eisiau rhoi cynnig ar rywbeth, mi wnawn ni ei wneud! Rydym wedi gwneud digwyddiadau cerddoriaeth, er enghraifft pan gaeasom y maes parcio a chael bandiau yn chwarae y tu allan – roedd hwnnw’n brosiect mawr, ac nid oeddem wedi disgwyl y byddai cyn brysured! Ond mantais hynny yw bellach mae gennym nosweithiau cerdd bob mis o ganlyniad. Dyma sut ydym yn ymateb i’r gymuned.\nYn ddiweddar bu i ni gynnal cyrsiau TG – cyrsiau gliniaduron sylfaenol oedd y rhain, a oedd am ddim i’n gwirfoddolwyr, ac i’r rheiny a oedd yn byw o fewn 10 milltir, cynigiom y cwrs am hanner y pris. Bu i’r cyrsiau werthu allan, ac mae’r adborth yr ydym wedi’i gael yn rhagorol. Dywedodd un gwirfoddolwr a fynychodd, “Rwy’n teimlo’n ddiogel yma, rwy’n gyfforddus ”. Dywedodd wrthym y byddai wedi teimlo’n bryderus ynglŷn â mynd i rywle arall. Yma yw ei man diogel. Roedd cael yr hyfforddwr yn dod yma yn gwneud gwahaniaeth enfawr. Yn aml y pethau bach nad ydych yn meddwl amdanynt sy’n cael yr effaith fwyaf.\nPetai un gair o gyngor cyngor y byddech chi’n ei roi i rywun sy’n awyddus dechrau prosiect cyffelyb, beth fyddai’r cyngor hwnnw?\nGwrandewch ar eich cymuned.\nMae’n anodd iawn archebu rhywbeth nad ydych chi’n ei hoffi ond rydw i’n gwneud hynny – rwy’n defnyddio pawb yma – byddaf yn gofyn i’m mab hyd yn oed! Felly, byddwn i’n dweud, gwrandewch ar eich cymuned. Rydym yn ceisio bodloni pawb hyd eithaf ein gallu, waeth beth a ddaw.\nPeidiwch ag ofni gwneud camgymeriadau, ond sicrhewch eich bod yn dysgu ohonynt. Mae hynny’n hanfodol.\nDiolch i Karen Evans o Cletwr.\n← Fforwm Ieuenctid Iechyd Cyhoeddus Cymru, Jessie Hack\nPennod Un: Rupert Moon (Rygbi Gogledd Cymru) a’r Athro Judy Hutchings (Rhaglen gwrth-fwlio KiVa) →


Dysgu am y tywydd a newid yn yr hinsawdd — Environmental Change Network\nYou are here: Home / What we do / Education & outreach / Dysgu am y tywydd a newid yn yr hinsawdd\nThese tutorials are provided to aid learning about weather and climate\nSylwch: Cafodd y dolenni sy’n cysylltu â gwefannau allanol eu gwirio a’u diweddaru ar 19 Gorffennaf 2013\nMae newidynnau tywydd (neu newidynnau meteorolegol) yn cael eu mesur ar holl safleoedd yr ECN ar y tir. Wrth inni gasglu data am y tywydd ar y safleoedd, gallwn ddechrau mynd i’r afael â chwestiynau am newid yn yr hinsawdd, megis 'ydyn ni’n gweld unrhyw dystiolaeth o newid hinsawdd yn y safleoedd?' ac 'allwn ni weld unrhyw effeithiau sydd wedi’u creu gan newid hinsawdd ar blanhigion ac anifeiliaid y safleoedd?’.\nBydd y gyfres yma o diwtorialau’n eich helpu i ddeall y tywydd a newid yn yr hinsawdd yn well (gweler isod i gael rhagor o fanylion am yr hyn y gallwch ddisgwyl ei ddysgu).\nSut i fynd ati\nMae’r tiwtorialau wedi’u gosod yn eu trefn, a’r peth gorau yw gweithio drwyddyn nhw un ar ôl y llall. Mae gan rai o’r tiwtorialau gwestiynau ac ymarferion i’ch helpu i ymchwilio ymhellach ac i brofi’ch gwybodaeth. Efallai yr hoffai athrawon edrych ar y nodiadau esboniadol.\n◄ Defnyddiwch y brif ddewislen i symud drwy’r tiwtorialau. Gallwch symud drwy’r adrannau hefyd drwy ddefnyddio’r saethau nôl ac ymlaen ar bob tudalen\n3.1 Ffactorau sy’n effeithio ar hinsawdd\n3.2 Amrywiad yr hinsawdd yn y Deyrnas Unedig\n3.3 Nwyon tŷ gwydr\n3.4 Newid hinsawdd\n3.5 Newid hinsawdd yn y Deyrnas Unedig\n3.6 Effeithiau newid hinsawdd\n3.6.1 Effeithiau a welwyd\n3.6.2 Effeithiau a ragwelir\n3.7 Ymateb i newid yn yr hinsawdd\nBeth galla i ddisgwyl ei ddysgu?\nY gwahaniaeth rhwng tywydd a hinsawdd\nSut i ddehongli mapiau tywydd\nBeth sy’n effeithio ar y tywydd yn y Deyrnas Unedig\nSut a pham mae’r hinsawdd yn wahanol mewn rhannau gwahanol o’r byd\nBeth yw newid yn yr hinsawdd a beth allai fod yn achosi’r newid presennol yn yr hinsawdd\nEffeithiau a welwyd ac effeithiau sydd wedi’u rhag-weld yn sgil newid yn yr hinsawdd\nYmdrechion i gyfyngu hyd a lled y newid yn yr hinsawdd\nSut rydyn ni’n gorfod addasu at newid yn yr hinsawdd\nMae’r tiwtorialau wedi’u hanelu’n bennaf ar fyfyrwyr cyn TGAU – sef Cyfnod Allweddol 3 yn y Deyrnas Unedig. Fe allen nhw fod yn addas hefyd yn CA4. I gael rhagor o wybodaeth, gweler y nodiadau esboniadol hyn\nMae Gwyliwr Cyfres Amser ECN yn cynnwys graffiau animeiddiedig, rhyngweithiol o ddata ECN ac mae’n gallu bod yn adnodd addysgu defnyddiol\nEfallai y bydd yr adnoddau a chynlluniau addysgol eraill yma o ddiddordeb ichi hefyd.\n[Brig y tudalen]\nCafodd y tudalennau hyn eu datblygu’n wreiddiol gan Daniel Jackson, myfyriwr yng Ngholeg Prifysgol Hope Lerpwl, fel rhan o brosiect blwyddyn olaf Daearyddiaeth BSc (Anrh). Cawsant eu diweddaru yn 2011 gan Andrew Sier, CEH. Mae’r wybodaeth wedi’i darparu’n ddidwyll ac mae’n gywir hyd eithaf ein gwybodaeth. Os ydych yn credu ein bod wedi gwneud camgymeriad, cysylltwch â ni.


Y Syniad Dylunio ar gyfer Menywod 24 Tu ôl i'r Clust - Syniadau Celf Tattoos\nY Gorau 24 Tu ôl i'r Ddewisiad Dylunio Tattoos i Ferched\nDarganfyddwch ac arbedwch y gorau tu ôl i'r dyluniad tatŵs clust i fenywod. Dim ond rhestr fer o waith inc inc tatŵt clust bach gorau i chi.\n1. Y tu ôl i'r Tattoi Clust\nYn ddiweddar, mae tatŵ fel y tu ôl i'r tatŵos #ear wedi dod yn yr hyn y mae llawer o bobl yn ei ddefnyddio i wneud argraff y tu allan.\n2. Cute Tu ôl i'r Tatto Clust\nRydych wedi neilltuo croen, byddai'n dal i fod yn oer i gael y cwta hwn tu ôl i'r tatŵ clust. Mae #tattoo fel hyn yn debygol o wneud i chi sefyll allan o'r dorf. Beth ydych chi'n ei feddwl?\n3. Blodau Tu ôl i'r Tatw Clust\nGall tu ôl i'r tatŵ clust gael ei ddylunio'n lliwgar gyda blodau. Mae gwahanol fathau o flodau y gallwch eu defnyddio os ydych chi'n meddwl am gael y tatŵ anhygoel hon i chi'ch hun.\n4. Croes y tu ôl i'r Tatw Clust\nMae croes y tu ôl i'r tatŵ clust wedi dod yn un tatŵ a fyddai'n newid eich bywyd am byth. Mae ganddo lawer o arwyddocâd i'w wearing. Dyma'r rheswm pam y dylech allu ymdrin â'r dyluniad tatŵ hwn.\n5. Yn hyfryd tu ôl i'r tatŵ clust\nOs ydych chi'n awyddus i gael mwy o tu ôl i'r tatŵ clust, byddai'n arbennig o ddefnyddiol darganfod rhai lleoedd y gallwch chi gael y tatŵ ar gyfradd fforddiadwy. Pan fyddwch chi'n gwneud hyn, byddai'n hawdd cael tu ôl i'r tatŵ clust o unrhyw faint.\n6. Super Cute Tu ôl i'r Tatto Clust\nGyda'r flaenoriaeth mewn technoleg, gallwch gael super cute y tu ôl i'r tatŵ clust. Mae yna lawer o #designs ar gyfer y math hwn o tatŵ. Pan fyddwch chi'n cael y tatŵ hwn, byddai llawer o bobl yn eich croesawu.\n7. Tu ôl i'r tatŵ clust\nMae yna nifer o lefydd gwych lle gallwch chi y tu ôl i'r tatŵ clust. Mae'r tatŵ wedi dod yn un o enwogion y byd ac nid yw'r dyluniad yn cymryd amser i orffen ar gyfradd fforddiadwy.\n8. Croen y tu ôl i'r tatŵ clust\nYdych chi wedi gweld unigolion gyda'r math hwn o tu ôl i'r tatŵ clust? Drwy gydol y blynyddoedd, roedd llawer o bobl sy'n newydd i'r tatŵ inking yn synnu gweld tatŵ o'r fath sydd â benglog y tu ôl i'r glust.\n9. Syml tu ôl i'r tatŵ clust\nHeddiw, rydym yn gweld nifer fawr o unigolion yn troi allan yn syfrdanol gyda syml anhygoel tu ôl i amlinelliadau tatŵn y glust oherwydd pa mor brydferth y maent yn edrych.\n10. Yn hyfryd tu ôl i'r tatŵ clust\nMae'r esboniad y tu ôl i'r tatŵ clust wedi dod yn yr hyn y mae pawb eisiau ei wybod. Mae'r ffordd y mae'n cael ei gynllunio yn ei gwneud hi'n oer i'w gael ni waeth pa lliw y croen.\n11. Angor y tu ôl i'r tatŵ clust\nI lawer o unigolion, mae cael angor y tu ôl i'r tatŵ clust wedi troi'n rhywbeth y mae eraill am ei gael. Y rheswm dros hyn yw oherwydd pa mor hyfryd ei fod yn edrych ar y gwisgwr.\n12. Yn rhyfeddol y tu ôl i'r tatŵ clust\nPan fyddwch chi'n cael anhygoel tu ôl i'r tatŵ clust, ni allwch chi helpu ond ei ddangos i bawb o'ch cwmpas. Dyna pam y dylech sicrhau bod gennych ddyluniad hyfryd.\n13. Seren y tu ôl i'r tatŵ clust\nRydym wedi gweld unigolion sy'n llwyddo i gael tatŵ ond, pan fyddant yn seren y tu ôl i'r tatŵ clust, mae popeth yn newid. Dyna pam yr ydym yn gweld mwy a mwy o bobl yn mynd am y tatŵ hwn.\n14. Mawr y tu ôl i'r tatŵ clust\nMae nifer o ddewisiadau eraill yn cael hyn yn wych tu ôl i'r tatŵ clust. Fodd bynnag, mae'r defnydd o wasanaethau tatŵydd sy'n fedrus yn ei gwneud yn werth ei gael.\n15. Blodau tu ôl i'r tatŵ clust\nNid oedd blodau y tu ôl i'r tatŵn clust yn dechrau heddiw. Gellir gweld llawer o bobl sy'n hoff o tatŵs bob amser yn edmygu'r tatŵ blodau hwn.\n16. Tylwyth teg y tu ôl i'r tatŵ clust\nMae yna lawer o dylwyth teg o gwmpas y byd. Fodd bynnag, chi yw'r un i ddewis y math o dylwyth teg a fyddai'n cael ei ddefnyddio tu ôl i'ch clust.\n17. Dove y tu ôl i'r tatŵ clust\nMae colofnau yn greaduriaid hyfryd ac os ydych chi'n berson heddwch, sicrhewch fod gennych chi'r colomen y tu ôl i'r tatŵ clust sydd wedi dod yn arf perffaith i ddelio â heriau llawer o fywyd.\n18. Stampiwch y tu ôl i'r tatŵ clust\nYdych chi'n hoffi'r tatŵ hwn? Nid yw pawb yn gallu mynegi eu hunain yn feirniadol sut mae'r stamp hwn y tu ôl i'r tatŵ clust yn ei wneud i chi pan gaiff ei guddio.\n19. Merch Fairy y tu ôl i'r tatŵ clust\nGellir orau'r arloesedd sy'n cael ei ddefnyddio yn y wraig tylwyth teg hwn y tu ôl i'r tatŵ clust trwy dynnu ar eich corff.\n20. Rhosyn y tu ôl i'r tatŵ clust\nNawr, rydych chi wedi gweld pam y mae llawer o bobl yn defnyddio yn codi y tu ôl i'r tatŵ clust. Mae'r dyluniad yn hyfryd iawn ac nid yw'n cymryd llawer o leoedd.\nEdrychwch ar y ffordd y mae hyn yn debyg i'r tatŵ clust. Dim ond y rhai sydd â chariad am datŵs sy'n gallu gwerthfawrogi'r tatŵ hwn.\n21. Dewiswch y tu ôl i'r tatŵ clust\nY tu ôl i'r tatŵ clustiau daeth yn un o'r tatŵau niferus y gall unrhyw wraig ei defnyddio fel hyn.\n22. Protest y tu ôl i'r tatŵ clust\n23. Plum tu ôl i'r tatŵ clust\nOs byddwch chi'n ystyried cael plu y tu ôl i'r tatŵn clust, dylech chi neilltuo cyfle i warantu bod gennych y gorau.\n24. Seren Coch Glas y tu ôl i'r tatŵ clust\n25. Dyluniadau tatŵd dyfrlliw blodeuog hyfryd y tu ôl i'r clustiau i Ferched\ntatŵn eliffanttatŵs rhuthTatŵs cwpltatŵos rhosynTat Tatitatŵau i ddyniontatŵ saethtatŵnau corontatŵau lleuadcroes tatŵstatŵt eryrtatŵl blossom ceiriostatŵn diemwnttatŵau i ferchedtatŵau treigioltatŵs adarTattoos Geometrigtatŵn glöyn bywtatŵau blodautatŵn hennadylunio mehndiSidydd arwyddion tatŵautatŵs pysgod koitatŵau haulsyniadau tatŵtatŵnau llewtatŵnau angelTattoos Anklechwaer tatŵtatŵnau'r frestTattoi Calontatŵn gwddftatŵn octopwstatŵn sgorpiontatŵl blodau lotustatŵau cyfaill gorautatŵn yn ôltatŵs llawtatŵs braichtatŵwm cwmpawdtatŵs traedtatŵau llewystatŵs cathtatŵl llygadtatŵd dyfrlliwtatŵt anfeidroltatŵau cariadtatŵau cutetatŵau cerddoriaethtatŵs angor


Gwobrau blynyddol Canolfan Uwchefrydiau Cymreig a Cheltaidd - Prifysgol Cymru\nHafan > Newyddion a Digwyddiadau > Newyddion > Gwobrau blynyddol Canolfan Uwchefrydiau Cymreig a Cheltaidd\nWedi ei bostio ar 9 Hydref 2020\nMae’r Ganolfan Uwchefrydiau Cymreig a Cheltaidd wedi dyfarnu ei gwobrau blynyddol i dri awdur o Gymru.\nMae Gwobr Hywel Dda, Gwobr Goffa Syr Ellis-Griffith a Dyfarniad / Gwobr Goffa Vernam Hull yn wobrau blynyddol a gyflwynir gan y Ganolfan am gyhoeddiadau academaidd ac enillwyr eleni yw’r Athro R. Gwynedd Parry; Dr Diana Luft a’r Athro Hazel Walford Davies.\n“Roedd safon y gystadleuaeth am y tair gwobr yn uchel iawn eleni, ac mae Prifysgol Cymru yn falch iawn o'r cyfle hwn i gydnabod ysgolheictod newydd o'r radd flaenaf,” meddai’r Athro Dafydd Johnston, Cyfarwyddwr Y Ganolfan Uwchefrydiau Cymreig a Cheltaidd.\nDerbyniodd Yr Athro R. Gwynedd Parry o Brifysgol Abertawe Wobr Hywel Dda am ei gyfrol Y Gyfraith yn ein Llên (Gwasg Prifysgol Cymru), cyfrol arloesol sydd yn adrodd hanes yr ymateb llenyddol i syniadau, swyddogion a sefydliadau’r gyfraith.\nCeir ynddi astudiaeth thematig a phanoramig sydd yn olrhain y gyfraith mewn llenyddiaeth Gymraeg o’r oesoedd canol cynnar hyd at ein dyddiau ni. Cawn foli a marwnadu, diolch a dychanu, chwerthin a chrio, oll yn tystio i bwysigrwydd y gyfraith mewn cymdeithas ac i swyddogaeth llên fel cyfrwng i fynegi barn ar gyfiawnder. Deuwn hefyd i ddeall priod le’r gyfraith i’n hunaniaeth genedlaethol ar hyd yr oesau, a hynny trwy gyfrwng crefft ac awen. Dyma’r tro cyntaf i astudiaeth gynhwysfawr o’r maes ymddangos, ac y mae’n torri tir newydd mewn hanesyddiaeth gyfreithiol Gymreig yn ogystal â chyfrannu’n bwysig i hanesyddiaeth lenyddol.\nMae’r Athro R. Gwynedd Parry yn academydd ym Mhrifysgol Abertawe, ac yn fargyfreithiwr. Yn 2010 cafodd ei ethol yn Gymrawd i’r Gymdeithas Hanesyddol Frenhinol, ac yn Gymrawd i Gymdeithas Ddysgedig Cymru yn 2018.\nMeddai’r Athro R.Gwynedd Parry: “Anrhydedd o’r mwyaf yw cael derbyn Gwobr Hywel Dda, yn enwedig wrth gofio am enillwyr y gorffennol a'u cyfraniadau arloesol i'r maes. Mawr yw fy nyled i’r Ganolfan Uwchefrydiau Cymreig a Cheltaidd am y gydnabyddiaeth werthfawr hon. Rwy’n ddiolchgar hefyd i Wasg Prifysgol Cymru am eu cefnogaeth a’u gofal wrth ddwyn y gyfrol i’r golau.”\nDyfarnwyd Gwobr Goffa Syr Ellis-Griffith i’r Athro Hazel Walford Davies am ei chyfrol, O.M. - Cofiant Syr Owen Morgan Edwards (Gwasg Gomer), ycofiant cyflawn cyntaf erioed am fywyd O.M. Edwards.\nYn wleidydd, ysgolhaig, llenor, a chylchgronnwr o Lanuwchllyn, Gwynedd, roedd Owen Morgan Edwards yn adnabyddus am gyhoeddi cylchgronau i oedolion a phlant yn ogystal ag ysgrifennu llyfrau ac ysgrifau ar hanes, gwleidyddiaeth, a theithio.\n“Hyfrydwch a braint arbennig i mi yw derbyn y wobr bwysig hon, a hynny yn 2020, canmlwyddiant marwolaeth Syr O.M. Edwards, un o gymwynaswyr mwyaf ein cenedl,” meddai Hazel Walford Davies.\nCyflwynwyd Dyfarniad / Gwobr Goffa Vernam Hull i Dr Diana Luft am ei chyfrol Medieval Welsh Medical Texts (Gwasg Prifysgol Cymru).\nYn gyfieithydd profiadol, bu Dr Diana Luft hefyd yn Gymrawd Ymchwil Ymddiriedolaeth Wellcome yn y Ganolfan Astudiaethau Uwch Gymreig a Cheltaidd rhwng 2015-19.\nMae’r gyfrol hon yn cyflwyno'r argraffiad beirniadol cyntaf a'r cyfieithiad o gorpws ryseitiau meddygol Cymraeg canoloesol a briodolir yn draddodiadol i Feddygon Myddfai. Mae'r rhain yn cynnig triniaethau ymarferol ar gyfer amrywiaeth o gyflyrau bob dydd fel y ddannoedd, rhwymedd a gowt. Mae'r ryseitiau wedi'u golygu o'r pedwar casgliad cynharaf o destunau meddygol Cymraeg mewn llawysgrif, sy'n dyddio o ddiwedd y bedwaredd ganrif ar ddeg.\n“Hoffem ddiolch i’r pwyllgor am benderfynu anrhydeddu Medieval Welsh Medical Texts eleni,” meddai Dr Diana Luft. “Mae’n fraint wirioneddol cael cydnabyddiaeth o’r fath am y gwaith, yn arbennig o ystyried y sawl y dyfarnwyd y wobr hon iddynt yn y gorffennol, a nifer y gweithiau rhagorol a gyhoeddwyd yn y maes eleni. Mae hwn yn anrhydedd annisgwyl, ac rwyf yn ddiolchgar iawn amdano.”\nMae’r Ganolfan Uwchefrydiau Cymreig a Cheltaidd yn cael ei hadnabod fel canolfan ragoriaeth ryngwladol am ei gwaith o ran y Gymraeg ynghyd ag ieithoedd, llenyddiaethau, hanes a diwylliannau’r gwledydd Celtaidd eraill. Mae’r Ganolfan hefyd yn gyfrifol am gynnal Geiriadur Prifysgol Cymru ac ymhlith y nifer o brosiectau adnabyddus mae ei gwaith ar Feirdd y Tywysogion a Beirdd yr Uchelwyr. Mae ei gwaith cyfredol yn cwmpasu hanes cynnar yr ieithoedd Celtaidd, Cwlt y Seintiau yng Nghymru, llên teithio ac enwau lleoedd